open-index/open-wikipedia-markdown huggingface dataset:
伊利沙伯中學

**伊利沙伯中學**（英文：**Q**ueen **E**lizabeth **S**chool；簡稱**伊中**、**伊利沙伯**、**QES**、**QE**）係香港第一間政府男女英文中學，響香港九龍旺角洗衣街同太子道西交界嘅細山上面，隔籬係新世紀廣場、中華基督教會協和小學同香港布廠商會公學。搞學校嘅構思係響1953年諗嘅，嗰時伊利沙伯二世登基。1954年9月，借用英皇書院校舍開下午校，響1955年10月正式搬去旺角而家嗰度。

1962年，新界西貢區斬竹灣嘅校營開始用得。1997年香港回歸中國，校徽由舊時嘅英國皇冠改做教育署標誌。後嚟，教育署響2003年畀教育統籌局（教統局）取代埋，校徽再改。2004年9月，新翼校舍開始用得。

## 辦學宗旨
中文校訓係「修己善群」，拉丁文係「Vos Parate Ut Serviatis」，英文係「Prepare Yourselves That You May Serve」。教學宗旨係：
*為學生提供全人教育，令學生響德、智、體、群、美呢五方面都有好好嘅發展。
*透過均衡嘅課程同有啟發性嘅學習環境，令學生充分發展各方面嘅潛能，同埋培養生活紀律、公民意識，貫徹校訓「修己善群」嘅精神，進德修業，服務社群。

## 校舍

伊利沙伯中學嘅設施有：

## 課外活動
### 學科
*美術學會（Art Club）
*中文及中史學會（Chinese & Chinese History Society）
*電腦學會（Computer Club）
*設計與科技學會（Design & Technology Club）
*經濟及公共事務學會（Economics & Public Affairs Society）
*英文學會（English Society）
*地理學會（Geography Society）
*歷史學會（History Club）
*家政學會（Home Economics Club）
*數學學會（Mathematics Club）
*音樂學會（Music Club）
*普通話學會（Putonghua Xuehui）
*科學學會（Science Club）

### [[興趣]]
*天文學會（Astronomy Club）
*棋藝與橋牌學會（Bridge & Chess Club）
*中文劇社（Drama Society (Chinese)）
*英文劇社（Drama Society (English)）
*園藝學會（Gardening Club）
*攝影學會（Photography & Video Club）

### [[宗教]]
*基督徒團契（Christian Fellowship）

### [[體育]]與娛樂
*舞蹈學會（Dance Club）
*體育學會（Sports Association）

### 服務
*營地管理會協會（Camp Warden Association）
*公益少年團（Community Youth Club）
*香港青年獎勵計劃（The Hong Kong Award for Young People）
*女童軍（Girl Guides）
*少年警訊（Junior Police Call）
*童軍（Scouts）
*師兄師姐計劃（Big Brother and Sister Scheme）
*紅十字會青年團（Youth Red Cross）

## 舊生
*排名跟筆劃：*

### 學術、文化、藝術
* 朱明中；香港中文大學物理系教授
* 宋曼瑛：亞洲研究知名學者、紐西蘭奧克蘭大學中文系高級講師
* 林漢明；香港中文大學生物系教授
* 胡蔭亭：數學家、測試專家、語言學家
* 胡燕青：散文同小說作家、新詩詩人
* 高皓正：歌手、藝人
* 張建平：美國國家科學基金會Director for Mechanics and Materials at the Engineering Directorate，曾獲列入《美國科學家名人錄》
* 許志光；香港大學資訊保安及密碼學研究中心主管
* 覃恩美：舞台劇演員
* 楊瓞仁；科技大學計算機科學及工程學系教授
* 潘天佑：著名科學家、美國太空總署專家，曾獲列入《美國名人錄》及《世界名人錄》
* 鄧小樺：《字花》文學雜誌編輯、新詩詩人、文化評論人
* 繆浩昌：香港男歌手，RubberBand成員

### 政治、經濟、法律
* 石鏡泉：財經專欄作家
* 丘李賜恩：前新聞處處長
* 朱培慶：香港電台廣播處長
* 李君夏：前警務處處長
* 邱文華：前無綫電視新聞主播，現市區重建局社區發展經理
* 周東山：前勞工處助理處長，現僱員再培訓局行政總監
* 袁國強：資深大律師、香港大律師公會主席
* 陳淑儀：資深大律師、香港立法會議員梁家傑夫人
* 陳鄭綺艷：前香港旅遊協會總幹事
* 黃徐毓芳：首位華人紐西蘭國家黨黨員
* 鄭建生：香港大學亞洲研究中心名譽研究員，財經專欄作家
* 劉志傑：著名銀行家，前匯豐銀行副總經理及亞太區策略執行主管，現為好盈投資控股集團主席
* 劉麥懿明：稅務局局長
* 劉紹基：資深會計師及財務顧問，前特許公認會計師公會香港分會會長，多家上市公司董事
* 游蕙禎：前立法會議員
* 梁晃維：泛民主派社會運動人士、第六屆中西區區議員（觀龍選區）

### 其他
* 王春波：香港醫療資訊學會主席、醫生
* 林貞華：聯合醫院大腸直腸外科部主管
* 周兆祥：環保人士
* 陳偉光：聯合醫院內科顧問醫生及心臟科主管
* 郭坤豪：醫學博士、香港眼科學會會長
* 區耀佳：聖母醫院副行政總監兼外科部門主管、無國界醫生
* 湯偉奇：香港道教聯合會主席、商人

## 參考
* 伊利沙伯中學網站 
* 《Our School Camp, Our School Legend》伊中校營40周年紀念特刊 
* 石鏡泉《香港經濟日報》上專欄：《修己善群》（2004-11-24）http://lai.bylinux.net/oldshek4.htm  

## 出面網頁
*伊利沙伯中學
河北

**河北**（）係中華人民共和國一個省，叫**河北省**。個省響華北一帶，靠近渤海。佢畀多個省包圍住，東北有遼寧，北有內蒙古，西有山西，南有河南，東南有山東。而佢中間包住北京同天津兩個直轄市。河北省簡稱，省城係石家莊。

河北，就係黃河以北嘅意思。佢原本叫，係直接隸屬北京咁解。到民國時期1928年，搬首都到南京，就改名做河北，省會響天津。另拆察哈爾、熱河兩省出來。呢兩省響中華人民共和國時期先併返入去河北，而天津就拆出做直轄市。先改省會去保定，後改石家莊。
座頭鯨

**座頭鯨**（學名******），又叫**大翅鯨**（台灣名）、**駝背鯨**、**巨臂鯨**，屬鬚鯨亞目嘅哺乳動物。喺日文，「座頭」嘅意思係指樂器「琵琶」，用嚟指鯨背嘅形狀好似琵琶咁樣。呢隻鯨魚算係好大，成熟嘅鯨魚身長有 12 至 17 米，目前最大記錄嘅雌性係 18 米。體重 36,000 kg。座頭鯨唔單止擁有所有鯨魚之中最長嘅前鰭，亦係遷徙路線最長嘅鯨魚（旅程可長達2.5萬公里）。加上獨特嘅跳出水面動作，成為賞鯨人士嘅最愛品種之一。全世界各大海洋都有座頭鯨嘅蹤跡，按地區分為多個族群，包括北太平洋、南半球同埋北大西洋品種。已列入《瀕危野生動植物種國際貿易公約》附錄。

## 生理描述

座頭鯨可以由佢哋擁有明顯駝峰嘅厚實身軀，以及黝黑嘅上半部而輕易辨認。頭部同下顎佈滿稱為節瘤嘅小瘤，依啲小瘤其實係毛囊，亦係座頭鯨嘅特色。尾部尾鰭具有斑紋同埋波浪狀聳起邊緣，好似人類嘅指紋咁樣，喺潛水過程中會往上舉起。

佢哋部分棲息於太平洋一帶，總數只剩下約4000條，亦有分布於中國黄海、東海、南海(早期仲包括大亞灣在內)。活動時多數係一雙一對活動，有洄游習性，惟游泳速度較慢。主要食物為小型甲殼類同群游性小型魚類。座頭鯨乸每2年生一次仔，懷孕期大約10個月，每次生1胎。座頭鯨可以有成40-50年命。 

雄性嘅鯨魚會發出好多種複雜聲音，聽落好似「唱歌」咁，一向都引起動物學家嘅關注。

黑白相間嘅長尾翅，可達身長三分之一。胸翅具有獨特圖樣，亦可用以辨識個別鯨魚，辨別方式同凍土天鵝嘅鳥喙標記好相似。關於座頭鯨會演化出鯨科動物比例上最長嘅胸翅，目前有好多種講法。兩種最流行嘅假設為：長翅帶嚟嘅高度機動性具有可觀進化利益，或者，較大嘅表面積有助於喺寒帶同溫帶遷徙時嘅體溫調節。

## 群體結構

一般座頭鯨群體結構都較為鬆散，一般都係單獨生活，或者幾隻一齊生活嘅都有。群體生活通常喺夏天持續得較耐，咁係為咗方便互相合作搵食。

當座頭鯨公揾配偶嗰陣，通常會同其他公一齊包圍住一隻乸，通常都係競爭多過合作。競爭會持續幾個鐘，過程中爭輸咗嘅都會自動游走，剩番嗰個就會同隻乸交配。

科學家一直認為鯨語喺座頭鯨之間有重要嘅用途，但未敢肯定。

## 飼育

座頭鯨只喺夏天捕食，喺冬天佢哋就會依靠體內儲存嘅脂肪過活。座頭鯨係一種非常積極嘅捕獵者，佢哋嘅捕食對象包括磷蝦、小群嘅魚、鯡魚、胡瓜魚同玉筋魚。捕食方法包括直接攻擊或者通過用鰭拍打海水嚟將獵物擊暈。

其中最獨特嘅獵食技巧稱為「**水泡網捕獵法**」。一群鯨魚喺群魚嘅下面圍成一個大圈好快游動，再利用佢哋嘅噴水孔向上噴氣形成水泡網從而令群魚逼得更加密集。之後佢哋會突然擘大口向上「飇」，一啖就吞得落數以千計嘅群魚。利用呢種捕獵法嘅鯨魚多達十二條，而水泡網嘅直徑可長達30米（100英尺）。呢個或者可被稱為最奇特嘅海洋哺乳動物捕獵方式。

通常殺人鯨會視座頭鯨仔為獵食對象，但呢種威脅對於成年嘅座頭鯨嚟講係相當輕微，頂多都係造成表皮上嘅傷痕。

## 鯨語


座頭鯨唔單止有類似特技飛行嘅跳出水面動作，佢哋又長又複雜嘅叫聲亦都好出名。喺佢哋嘅低吟叫聲中，振幅同頻率重複嘅模式會喺幾個鐘甚至幾日都保持一致。由於座頭鯨只會喺交配季節呼叫，因此啲人認為佢哋嘅叫聲係用來求愛。另一個有趣嘅事實係，每條鯨魚所獨有嘅叫聲會喺幾年時間中持續進化，甚至過咗十幾年都唔會重複。

## 數量同埋分佈
座頭鯨喺所有主要海洋都有發現，佢哋分佈喺從南極冰緣到北緯65度嘅廣闊海面。呢個係一個有遷移特點嘅物種，佢哋夏天生活喺涼爽嘅高緯度水域，但係喺熱帶或亞熱帶水域交配繁衍。座頭鯨通常每年遷徙路程長達25,000公里（16,000英里），令佢哋成為哺乳動物中最好旅行者之一。但係生活喺阿拉伯海嘅座頭鯨例外，佢哋長年都生活喺嗰啲熱帶海域。座頭鯨喺東地中海、波羅的海同北極海域未被發現。

二十世紀座頭鯨嘅種群數量持續增長，從1966年嘅僅僅2萬條，躍升至今日嘅35,000條。保守估計有11,600條座頭鯨生活喺大西洋、7,000條喺太平洋同大約17,000條喺南半球。

喺1950至60年代，香港鄰近嘅大亞灣曾經有座頭鯨出沒，但係俾啲日本捕鯨船濫捕，卒之絕種。2009年3月，有一條過10米長嘅座頭鯨誤闖南丫島一帶海域，係首次喺香港水域嘅首次發現座頭鯨。。

## 註

## 資料來源
* 香港海豚保育學會網頁
* 《自然珍藏系列-鯨與海豚圖鑑》ISBN 957-9684-16-2
* 《中國鯨類》ISBN 962-86278-1-3
* 《台灣鯨類圖鑑》ISBN 978-986-7112-37-8

## 睇埋
* 香港哺乳動物
* 中國哺乳動物

## 拎
* 綠色和平--座頭鯨資料
* ARKive－座頭鯨影帶
* 70South－座頭鯨資料
* 座頭鯨叫聲分析
藍鯨

**藍鯨**（，******），又叫**白長鬚鯨**、**剃刀鯨**，係一種神秘嘅巨型海洋哺乳動物，屬於鬚鯨亞目。佢嘅物種名*musculus*係嚟自拉丁語，有「強健」嘅意思，但亦可以翻譯為「老鼠仔」。林奈喺1758年開創著作《自然系統》（Systema Naturae）嗰陣完成藍鯨嘅命名，可能佢知道呢一點，所以幽默嘅手法用咗呢個帶諷刺性嘅雙關語。有33米長，重過181公噸，一般認為藍鯨係曾經住響地球上最大嘅動物，最近發現嘅大型生物可能推翻呢種講法（睇 *[[:en:Bruhathkayosaurus]]*）。

## 特徵
藍鯨個身係深藍灰色，身上佈滿銀灰色斑紋。係一條相當流線型鯨魚，個頭比其他鯨魚闊好多。佢嘅脷有大象咁重，心臟大細同車差唔多，動脈血管可以畀人游。

## 習性
藍鯨通常喺離岸較遠嘅水域度游，多數單獨或者成對母子咁游。游得好快，大約每小時6至8海里，如果被嚇親重可以游到18-20海里呼氣時會噴出白色嘅直立霧柱，有10米咁高。每次10-20秒噴氣，每次2-6分鐘後，就潛水10-50分鐘不等。

藍鯨係濾食性動物，會用鯨鬚濾食佢哋嘅食物——磷蝦，因為一日內大約可消耗6噸食物。佢哋嘅咕嚕聲，嗡嗡聲同呻吟聲嘅音量有時超過180分貝，係所有動物之中吼聲最大嘅，喺1000米外都可以俾其他鯨魚聽到。

因為藍鯨有90%時間都係沉喺海底，所以而家人類對呢種鯨魚嘅生態資料唔多。

## 保育狀況
藍鯨響 20 世紀之前全世界嘅海洋都好易搵倒，喺 20 世紀頭嗰 40 年，藍鯨俾人捉到差唔多絕種。國際社會，響1966年，取締捕鯨呢種行為，2002年一份報告估計有 5000 至 12000 條，分成五本地組（local group）。較近對 Pygmy 亞組嘅研究認為呢個數目可能低估。響大量捕鯨之前，數目最多係 239,000 條（由 202,000 至 311,000 條 ）喺南極搵倒，家下只剩低 2000 條集中喺東北太平洋、南極、以及印度洋。北大西洋至少重有兩組，南半球亦有至少兩個。

而家人類對呢種鯨魚嘅生態資料唔多。

## 註

## 睇埋
* 鯨目
Leo

****係拉丁文獅子咁解。因為佢有好嘅寓意，好人都拎來做名。

## 人名以外
*獅子座（天文）
*獅子座（占星）
*低地球軌道

## 睇埋
*良，多位羅馬教廷教宗嘅名號
Drink

**Drink**喺英文界嚟講，大多數嚟講都係飲噉解。佢重可以係：

* 嘢飲，一種成日見到嘅飲品。
* 蒸吉：比利時嘅一個村仔名。
* 蒸吉站：安達比斯地鐵入面嘅一個已經冇咗嘅車站。
Mammal

**Mammal**喺英文入面，一般都係哺乳動物噉解。佢重可以係：

*Mammal (樂隊)：澳洲嘅一隻樂隊
* Mammals (小說)：阿美列亞包摩作家寫嘅一本書
* Mammal (Mammal專輯)：澳洲Mammal樂隊嘅一鉼專輯
* Mammal (Altar of Plagues專輯)：葡萄牙Altar of Plagues樂隊嘅一鉼專輯
沙士

**沙士**（），來自英文**SARS**（全名：**Severe Acute Respiratory Syndrome**，中文：**嚴重急性呼吸系統綜合症**，**嚴重急性呼吸系統症候羣**）係2003年突然爆發嘅一種傳染病。初時中文叫佢**非典型肺炎**，簡稱**非典**。後尾世界衞生組織同佢定名**SARS**，香港就叫佢做**沙士**。

2002年冬天喺廣東省爆發，之後响2003年初蔓延到香港、亞洲同埋全世界。嗰陣時，由於呢個係一個不明嘅急性、傳播得快同埋死得人嘅病，所以造成好大嘅恐慌。

香港大學發現呢隻病係由冠狀病毒引起。

## 睇埋
*沙士疫情
*新沙士
*武漢肺炎
2007年5月

#### [[5月29號]]
* 國際捕鯨協會（IWC）喺阿拉斯加開會，冇乜進展，日本想用取消捉座頭鯨嘅計劃嚟換多幾個社區加入捕鯨，反捕國大力反對，日本話要退出。http://news.bbc.co.uk/2/hi/science/nature/6699201.stmhttp://news.bbc.co.uk/2/hi/science/nature/6710613.stm。
*委內瑞拉總統查韋斯閂電視台 RCTV 之後，軍隊拎走設備，幾日嚟有人上街示威。http://www.reuters.com/article/topNews/idUSN2723008820070527?feedType=RSS&rpc=22

#### [[5月25號]]
*俄羅斯西伯利亞南部煤礦爆炸，38 礦工死咗。(CBS News)
*美國總統喬治布殊喺新聞發報會，衣袖畀雀屎擊中。(ABC News)

#### [[5月23號]]
*AC米蘭二比一打贏利物浦，捧歐洲冠軍杯。(Bloomberg)
*一個 60 歲阿婆生一對 Twins（孖仔）。(AP)

#### [[5月22號]]
*中國叫美國咪搞貿易對抗。(The Australian)
*火星探測車 Spirit 號搵倒水存在嘅直接証據。(NASA)

#### [[5月19號]]
*車路士憑住杜奧巴響加時入波，以一比零贏咗曼聯成為2007年度英格蘭足總盃冠軍。(BBC)

#### [[5月18號]]
*科學家喺南極海底搵倒 700 個新品種生物。(The Times of India)

#### [[5月17號]]
*沃爾福威茨因為喺女友調職同加薪哩件事上面涉嫌徇私，宣布唔做世界銀行行長。(BBC)
*新任法國總統薩爾科齊任命菲永做法國總理。(BBC)

#### [[5月16號]]
*香港中大學生報裁定為二級不雅物品之後，一千四佰個投訴聖經「不雅」。(路透社)

#### [[5月15號]]
*PayPal喺盧森堡攞倒銀行拉臣（牌照）。(Telegraph)
*路透社同 The Thomson Corporation 合併。(CBC)

#### [[5月13號]]
*土耳其民眾第四度上街堅持政教分開，新一屆國會選舉會響7月22號開波。(BBC)

#### [[5月10號]]
*英國首相貝理雅宣佈將會響6月27號離任，執政工黨將會選出新嘅繼任人。(BBC)

#### [[5月9號]]
*Helvetica字體 50 歲生日。(BBC)

#### [[5月8號]]
*400年來銀河系內第一粒超新星SN 2006gy爆炸，粒星有太陽嘅150咁倍大，天文學者話係咁耐以來見到最勁嘅。(BBC)

#### [[5月6號]]
*法國大選第二輪投票結果：薩爾科齊贏咗羅雅爾當選法國總統。(BBC)
環球小姐

**環球小姐**（簡稱**環姐**，**Miss Universe**）係一年一度嘅選美活動，響1952年由美國加州太平洋米爾斯服裝公司創辦。佢原先喺美國加利福尼亞州長灘舉行，到1960年，米爾斯公司執咗笠，比賽就移師去佛羅里達州邁阿密灘，一處好有規模嘅新禮堂。佢同國際小姐、世界小姐、地球小姐一齊叫做「世界四大選美」。

1972年環姐決賽第一次喺美國以外舉行，澳洲妹喺波多黎各島奪冠。

目前嘅世界環姐係委內瑞拉斯坦法尼亞·費南德茲（Stefania Fernandez），2009年5月28日由同嚟自委內瑞拉嘅前世界環姐達亞娜·門多薩（Dayana Mendoza）喺巴哈馬為佢加冕桂冠。

## 歷屆勝者

## 統計資料

無可爭議美國係產生過環姐最多嘅國家，至今已經獲得咗七屆：1954年、1956年、1960年、1967年、1980年、1995年同埋1997年。

再其次係南美洲嘅委內瑞拉，已獲得咗六屆：1979年、1981年、1986年、1996年、2008年同2009年。

其次係中美洲嘅小國波多黎各，已獲得咗五屆：1970年、1985年、1993年、2001年同2006年。

喺歐洲國家當中瑞典已獲得三屆名列前茅：1955年、1966年同1984年。

以下國家各得兩屆：
* 芬蘭：獲得首屆1952年同1975年。
* 巴西：1963年同1968年。
* 泰國：1965年同1988年。
* 印度：1994年同2000年。
* 菲律賓：1969年同1973年同2015年。
* 加拿大：1982年同2005年。
* 澳大利亞：1972年同2004年。
* 千里達及托巴哥：1977年同1998年。
* 日本：1959年同2007年。

以下國家各僅得一屆：
法國、秘魯、德國、阿根廷、巴西、哥倫比亞、西班牙、以色列、南非、黎巴嫩、紐西蘭、荷蘭、智利、挪威、墨西哥、納米比亞、博茨瓦納、俄羅斯(注1)、巴拿馬(注2)。 

注1：2002年俄羅斯環姐雖然贏得桂冠，但後尾因為某啲原因無法繼續履行環姐義務而被除名。

注2：2002年巴拿馬環姐雖然決賽時屈居亞軍，但係由於隨後俄羅斯環姐被除名獲得自動提昇，上咗當年環姐嘅冠軍。

## 各地代表

### 香港代表
香港喺1952年頭一屆環球小姐競選已經派出代表參賽，1954年到1972年斷續都有派出代表，代表都係香港小姐競選嘅冠軍。無綫電視1973年接手舉辦香港小姐競選後到2000年，幾乎每年都派香港小姐冠軍參選環球小姐，唯一例外係1987年因為香港小姐競選改動舉辦月份，而由無綫電視另外搞咗個「環球小姐香港選拔賽」選出嗰年代表。2001年開始，由於環球小姐總公司要求一定要用「環球小姐」個名嘅選拔賽先至可以參賽，所以無綫電視唔再派香港小姐冠軍參選環球小姐。之後廿幾年香港都冇參賽，直到2024年有機構舉辦「環球小姐香港區選美大賽」，選拔環球小姐香港代表，呢一屆由姚祖恩當選‎。
### 澳門代表
響2024年第一次有澳門代表參賽；佢叫趙嘉晞，入左決賽30強。
## 參考網頁

## 官方網站

* 世界環球小姐選美嘅官方網址
講拜拜

**講拜拜**，或者叫**告別**，係分開時用嘅一種禮儀。離開人時唔一定要出聲，亦可以係揮手。打招呼係啱啱見到人先至用。

走人之前講拜拜係有禮貌，如果粒聲都唔出就行咗去係冇禮貌，尤其係上網同網友傾緊嘢，或者捉緊棋。

## 粵語講法
* 「拜拜」
* 「走先啦」
* 「一陣見」
* 「遲啲見」（傳統啲）
* 「係咁先」
* 「再見」
* 「再會」
* 「聽日見」
亦有人用粗口同人告別，睇吓粗口。

## 其他語言
**[[英文]]**：
* "Goodbye" 或 "Bye"
* "See you later", "See you", 或 "Later", 或者就咁 "Late"
* "Cheerio" 或 "Cheers"
* "Ciao"
* "Take it easy" 或 "Take care"
* "Have a good one" 
* "Tootles"
* "Have a nice day"
* "Peace" 或 "Peace out"

**[[法文]]：**
*"Au revoir"
*"Adieu"
*"À bientôt"
*"À plus tard"
*"Salut"
*"Bye"
*"Ciao"

**[[德文]]：** 
*"Auf Wiedersehen"（「遲啲見」）
*"Auf Wiederhören"（「遲啲聽倒你」）（打電話用）
*"Tschüss"
*"Tschö mit ö" 
*"Bis später"（「直至遲啲」）
*"Pfüa Gott"（喺 Bavaria 用）
*"Servus"（德國南部同奧地利）
*"Seavas"（奧地利）
*"Ade"（Baden）
*"Tschüßle"
*"Mach's gut"
*"Uf Widerlüge"（瑞士）
*"Bis Moaje"（Saarland）
*"Aadie"（蘇黎世）

**[[希臘話]]：**
*"Χαιρετε"（）
*"Γεια σας"（）
*"Γεια σου"（）

**[[印度斯坦話]]：**
*"Phir milengey"
*"Alvida"

**[[意大利話]]**
*"Addio"
*"Ciao"

**[[日文]]：** 
*"さようなら"/"さよなら"（Sayōnara/Sayonara）
*"では"（Dewa）/"じゃ"（Ja）
*"失礼します"（Shitsureishimasu）

**[[馬拉提話]]：**
*"Bhetu nantar"（講嗰陣 "yeto mi"）

**[[挪威話]]：**
*"Ha det bra" 

**[[旁遮普話]]：** 
*"Chalo"（『拜』亦當係咁用『咁啦...』）
*"Rab Raakha"（神保佑你）
*"Allah Baylee"（神與你同在）

**[[葡文]]：** 
*"Adeus"
*"Tchau"
*"Até Mais"

**[[俄文]]：**
*"До свидания"
*"Чао"
*"Пока"
*"Увидимся Завтра"
*"Услышимся"（主要喺電話用）

**[[泰盧固話]]：** 
*"Untanu mari"
*"vellostanu"
*"Inte sangatulu"
*"Itlu ..."（淨係寫嗰時用）

**[[烏爾都話]]：** 
*"Khuda Hafiz" (most commonly used, pre Islamic form, Khuda is a pagan name for God/Allah)
*"Allah Hafiz" (a religious variation of the above)
*"Ijaazat Hai" (with your permission)
*"Phir Milte Hein" (We'll meet again)
*"Alvida" (the parting)
*"Khayal Rakhna" (Take Care)
*"Assalaam Alekum" (Also used as a Greeting)

**[[西班牙話]]：** 
*"Adiós"
*"Hasta luego"（「遲啲見」）
*"Hasta la vista"
*"Chau"

**[[瑞典話]]：**
*"Hejdå" (parting version of the greeting "Hej")

**[[丹麥話]]：**
*"Farvel" 

**[[他加祿話]]：**
*"Paalam"

## 姿態
* 握手
* 揮手
* 笑
* 熊抱 (共產黨領袖)

## 睇埋
* 打招呼
閏三月初一

**閏三月初一**係黃曆閏年時閏三月第一日。因為閏三月唔係年年有，平時紀念都會響三月初一。

## 大件事

## 響呢日出世嘅人

## 響呢日死嘅人

## 節慶、風俗習慣
石家莊

**石家莊**（；；普通話拼音：Shijiazhuang）係中國一個城，亦係河北省城。石家莊響河北省西南便，響華北平原邊邊，靠近太行山，接近山西。石家莊行政上省轄市，叫**石家莊市**，管埋周圍嘅縣，2020年底計，面積有成14,072平方千米，常住人口1,123.5萬人，而市區面積有2,256平方千米，人口575.8萬。

石家莊原本叫**十家莊**，亦曾經叫過**石門**，係因為20世紀初鐵路開站而變成城市，所以比較後生。佢去到1968年先成為省會。
山西

**山西**（）係中華人民共和國一省，叫**山西省**，簡稱**晉**，省會係太原。

個省東接河北，西接陜西，南接河南，北接內蒙古。成個省都係響山地同高原之上，而山西，就係太行山西咁解。地理上山西歸華北。

山西人口有成3335萬人，面積15萬6800平方千米。

## 史
春秋時期，晉國版圖基本上就係山西，同陝西東邊一細塊地方。

有史學家認為，最早嘅中國就係指山西南部嘅平遙、臨汾。

## 政區
山西底下有11個地級市，23個市轄區、11個縣級市、85個縣。

類:中國政區
雀

，文言寫做，係一種溫血、有兩隻腳同卵生嘅脊椎動物。雀係由恐龍演化出嚟，而最早已知嘅雀仔係侏羅紀晚期嘅始祖鳥（*Archaeopteryx*）。雀類生物分類學上係叫**鳥綱**，響脊椎動物亞門之下。細嘅叫，大嘅叫大雀。

雀仔成身有羽毛，有嘴冇牙、代謝率高、心有四心腔、骨架又輕又勁硬、蛋殼硬錚。雀對前腳演化成翼，可以飛，不過有啲住響島上特有物種，有翼唔識飛；好似企鵝同鴕鳥咁。好多種雀仔每年長途遷徙。鳥類係社交動物，以視覺信號、歌同叫聲嚟溝通、識合作狩獵、合作養育後代、一齊遷徙。多數雀仔係一夫一妻制。

雀嘅大細可以分別好大，細到幾厘米長嘅嗡嗡鳥到成米高嘅鴕鳥都有。而家全世界人搵倒嘅雀有成九千幾種。

雀仔同人類文明、文化息息相關，由童話故仔到寵物；由文學到科學；由宗教詩歌到通俗音樂。1600年開始，大約有 120 至 130 種已經絕種，係因為人類嘅活動導致嘅，目前大約有 1200 種雀仔受到絕種嘅威脅，有唔少人正努力保護佢哋。
官士哥窩拿

**官士哥窩拿**（）係波蘭嘅東南面盧布林省嘅一個鎮仔，響砵華飛(Puławy)同盧布林之間，離庫魯夫市好近。個鎮響Kurówka River上面，住咗2,000幾人。

## 出面網頁
* 官士哥窩拿嘅相
* 官士哥窩拿史

## 文獻

K
香港小姐

**香港小姐**（簡稱做**港姐**，全名**香港小姐競選**）係香港嘅一場選美。最先嘅第一屆係1946年由香港中華業餘泳團同英國空軍俱樂部一齊舉辦，當年啱啱打完仗，香港好多人好貧困，英國皇軍空軍又有好多兵因為打仗殘廢咗，為咗辦慈善就去咗搞第一屆港姐競選，目的係要籌款救濟香港嘅貧苦大眾同殘廢咗嘅軍人。自從1973年，就由香港電視廣播有限公司（無綫電視）每年選一個香港小姐。例外就係響1973年選出咗兩位香港小姐——「香港東方選美會」選嘅狄波拉同埋無綫電視選嘅孫泳恩。

## 概要
1952年香港小姐競選係為咗參加環球小姐而舉辦嘅香港代表選拔賽，選出咗但茱迪去美國選環球小姐，佢代表香港攞咗殿軍，1954年港姐李慧珍仲攞到環球小姐季軍，之後嘅香港小姐競選都會派得獎佳麗出埠參加國際性嘅選美大賽，1959年港姐冠軍莫萍貞去咗選世界小姐，1966年港姐冠軍馬嘉慧係1967年去咗選國際小姐，1968年港姐冠軍派去選環球小姐、港姐季軍派去選國際小姐。因為三大國際性選美大賽都要求各國派出嘅佳麗要有佢代表果個地方嘅國籍或者永居權，為咗可以派出港姐得獎佳麗去外面選環球小姐、世界小姐或者國際小姐，港姐主辦單位就有責任確保所選出嘅香港小姐得獎佳麗符合參加哩啲國際選美大賽嘅資格，所以對於參賽佳麗嘅身世來歷越睇越緊，包括要求參賽者有香港身份證或者香港出世紙。

1973年無綫電視搞嘅香港小姐都繼續有派佳麗出選國際三大選美盛會，冠、亞、季軍分別代表香港參加環球小姐、世界小姐同國際小姐，港姐競選每年都吸引到唔少香港同住響海外嘅女仔返嚟參賽，但以前起碼要有有效嘅香港身份證或者香港出世紙先可以參加，但係由2001年開始，無綫電視無再派港姐冠軍參加環球小姐，而由2015年開始，亦唔再派人參選世界小姐同國際小姐，自此就只係得返港姐冠軍代表香港參加無綫電視自己搞嘅國際中華小姐。隨住無綫電視唔再派港姐出去參選三大國際性選美大賽，港姐競選由三大國際性選美賽嘅香港代表選拔賽變咗做本土娛樂節目，持有有效香港身份證或出世紙嘅參賽要求近年亦冇再嚴格執行，頭一位被揭發非香港出世而又冇香港身份證嘅入圍參賽者係2016年亞軍劉穎鏇。

香港小姐選舉嘅口號係「美貌與智慧並重」，傳統上先由上千名報名人中篩選出20人，呢20人入到電視直播嘅準決賽，再揀出12人進入決賽。近年已經冇咗準決賽，直接就舉行決賽。

2020年嗰屆因為武漢肺炎香港疫情而一度宣佈唔搞，但後來撤回決定，改為喺網上招募同進行初選。

## 歷屆獎項
除咗冠、亞、季軍，歷屆香港小姐選舉重有好多第啲獎項：
*1947年，英國空軍俱樂部同埋香港中華業餘泳團舉辦嘅香港史上第二屆港姐首次有雙季軍
*1952年，美國泛美航空、卡她麗娜泳衣同埋兩間香港公司合辦嘅第四屆港姐，除咗冠、亞、季三甲，仲有殿軍同第5名
*1968年，東方選美會舉辦嘅1968年港姐競選有「香港公主」名次同獎項，好多人講嘅「香港公主」李司棋就係哩屆港姐選出嚟
*1973年，電視廣播有限公司搞咗哩間電視台嘅第一屆香港小姐選舉，設冠軍、亞軍、季軍、第4名同埋第5名
*1975年，取消咗第4名同埋第5名，增設「最上鏡小姐」獎
*1976年，增設「友誼小姐」獎，1988-92年改稱為「最受佳麗歡迎獎」，1993-96年又改為「最受傳播媒介歡迎獎」
*1981-86年，設「青春小姐」獎
*1986年，設「才華小姐」獎
*1987年至今，設「國際親善小姐」獎
*1989年，設「最佳泳衣演繹獎」
*1991年，設「最佳談吐幽默獎」
*1992年，設「20週年金輝大獎」
*1993年，設「最具演藝潛質獎」、「最具美麗相中人」
*1995年，設「標準體態獎」
*1996年，設「才藝小姐」獎
*1997年，設「東方美態大獎」、「都會魅力大獎」
*1998年，設「動感都會大使」、「環球美態大獎」
*1999年，設「千禧才智小姐」、「美腿小姐」、「活力風采獎」、「完美肌膚獎」、「健康體態獎」
*2000年，設「最具新世紀風采小姐」、「網上最奪目小姐」、「健康體態獎」、「完美肌膚獎」、「亮麗秀髮獎」、「荷花魅力獎」
*2001年，設「網上最奪目小姐」、「最受歡迎佳麗」、「纖體美態獎」、「最甜美笑容佳麗」、「最修長美腿佳麗」、「突破原美小姐」、「才藝小姐」
*2002年，設「新世代美態小姐」、「超越自然肌膚獎」、「纖體美態獎」、「卓越才藝小姐」
*2003年，設「芙蓉美態小姐」、「鑽石肌膚獎」、「旅遊大使獎」、「才藝小姐」
*2004年，設「修身美態獎」、「旅遊大使獎」
*2005年，設「完美愛心小姐獎」、「溫泉文化大使獎」、「旅遊大使獎」
*2006年，設「旅遊大使獎」、「現場最受歡迎佳麗」
*2007年，設「活力動感大使」、「最受歡迎佳麗獎」、「香水知識大獎」、「魅力美腿大獎」
*2008年，設「時尚目光獎」、「網上最歡迎佳麗」
*2011年，設「最受歡迎大獎」、「歡樂大使獎」、「時尚目光獎」、「旅遊大使獎」、「才藝佳麗獎」、「亮麗奪目佳麗獎」、「最佳首飾演繹獎」、「突出表現佳麗獎」

## 歷屆得獎者

## 參選名單（1973至1979年）

## 參選名單（1987至2011年）

## 參選名單（2012至2020年）

## 參選名單（2021至2026年）

## 慧妍雅集
歷屆香港小姐嘅得獎者同埋參賽者喺1982年提議創立一個慈善團體，1983年4月26號佢正式註冊，被命名為「慧妍雅集」。

以下社區慈善中心由「慧妍雅集」捐助成立：
*香港保護兒童會慧妍雅集號托幼兒所（喺新界元朗天水圍）
*香港弱智人士服務協進會匡智廣福慧妍雅集工場（喺新界大埔）
*香港單親協會慧妍雅集活動及資源中心（喺九龍大坑東）
*香港中華基督教青年會天平中心慧妍禮堂（喺新界上水）
*香港心理衛生會慧妍雅集研習社（喺九龍觀塘）
*香港保良局慧妍雅集書院（喺港島香港仔）
*基督教巴拿巴愛心服務團慧妍雅集電腦培訓中心（喺巴拿馬城）

## [[司儀]]
做過香港小姐競選司儀嘅人有：曾志偉、陳百祥、鄭裕玲、葉麗儀、黃霑、何守信（何B）、譚炳文、鍾景輝、鍾保羅、鄭丹瑞、陳欣健、沈殿霞（肥肥）、蕭亮、森美、劉家傑、崔建邦、王祖藍、陸浩明、麥美恩、麥明詩、馮盈盈、林溥來等。

## 冷知識
*今時節目嘅主題曲演繹改編自1971年《歐洲歌唱大賽》（Eurovision Song Contest）冠軍摩納哥歌手嘅作品，個名叫《枝椏、樹木、道路》（法文：*[[:en:Un Banc, Un Arbre, Une Rue|Un Banc, Un Arbre, Une Rue]]*）。原曲由賽費琳（Séverine）作詞並主唱，讓•皮埃羅•渤泰爾（Jean-Pierre Bourtayre）作曲。自從1973年香港小姐競賽就用呢首歌作為主題曲。

## 參考

## 睇埋
*國際中華小姐競選

## 出面網頁

*無綫電視香港小姐網頁
**年度：2020 2021 2022 2023 2024 2025
*慧妍雅集
*港乜姐
閏三月十二

**閏三月十二**係黃曆閏年時閏三月第十二日。因為閏三月唔係年年有，平時紀念都會響三月十二。
## 大件事

## 響呢日出世嘅人

## 響呢日死嘅人

## 節慶、風俗習慣
四月初一

**四月初一**係黃曆四月嘅第一日。
## 大件事

## 響呢日出世嘅人

## 響呢日死嘅人

## 節慶、風俗習慣
*八殿都市王誕

## 睇埋
*閏四月初一
四月十四

**四月十四**係黃曆四月嘅第十四日。
## 大件事

## 響呢日出世嘅人

## 響呢日死嘅人

## 節慶、風俗習慣
*呂祖誕

## 睇埋
*閏四月十四
閏四月初一

**閏四月初一**係黃曆閏年時閏四月第一日。因為閏四月唔係年年有，平時紀念都會響四月初一。
## 大件事

## 響呢日出世嘅人

## 響呢日死嘅人

## 節慶、風俗習慣
光年

**光年**（；縮寫：**ly**）係個長度單位，指光響真空行一年咁遠。因為西曆每年都有長有短，所以國際天文學聯合會就定義光年做一粒光子一年行到嘅距離，一年係一個儒略年，即係365.25日，等於31557600秒，而行嘅地方係自由空間，引力場同磁場都同光子離無限遠。因為光喺真空嘅準確速度係每秒299,792,458米，約莫3億米；所以一光年就準確長度等於9,460,730,472,580,800米，約莫九兆四千六百億公里，指數表示9.46×10¹⁵米。

到而家為止最快嘅人造物體係2016年7月5號抵達木星極軌道嘅朱諾號（喺2011年8月5號發射升空），最高速度係73.61千米/秒（即係大概26萬5000千米/小時），以呢個速度飛1光年距離要4,075年。

## 計
科學家用咗呢個方法嚟計光年：

299 792 458 \times 60 \times 60 \times 24 \times 365.25

* 299792458係光喺一秒入面行到嘅距離（用米做單位）
* 60係一分鐘入面嘅秒數
* 另外嘅60係一個鐘嘅分鐘數
* 24係一日入面嘅鐘數
* 365.25係儒略年嘅日數
五月十六

**五月十六**係黃曆五月嘅第十六日。
## 大件事

## 響呢日出世嘅人

## 響呢日死嘅人

## 節慶、風俗習慣
*天地造化之如來佛誕
*（據《天中記》所載）天地牝牡之日，即天地之氣交合之日

## 睇埋
*閏五月十六
晉

**晉**係唐字，可以指：

*山西
*晉 (周)，周諸候國
*晉 (司馬)，一國，司馬氏代魏，結束三國。
*晉氏
福柯

**福柯**（**Michel Foucault**，，）係法國哲學家同史學家。佢喺法國學院（Collège de France）有一個席位，叫做「諗嘢系統嘅歷史」，亦喺美國柏克萊加州大學教過。佢最出名嘅就係對嘅研究：包括精神病學、醫學、人文科學、監獄系統，以佢對性歷史嘅分析最為精彩。 福柯分析權力；對權力、知識、話語之間嘅關係有獨到分析同睇法，引起廣泛嘅討論，佢嘅分析亦成為理論基礎，用響實際嘅情況之下。福柯一般被稱之為後現代主義、後結構主義者，1960年代啲人認為佢係結構主義者（Structuralist）。 福柯自己唔接受後結構主義同後現代嘅標籤。

## 福柯嘅書
* *Histoire de la folie à l'âge classique - Folie et deraison*，1961年。
* *Naissance de la clinique: une archéologie du regard médical*，1963年。
* *Les Mots et les choses: une archéologie des sciences humaine*，1966年。
* *L'Archéologie du Savoir*，1969年。
* *Surveiller et punir: naissance de la prison*，1975年。
* *Histoire de la sexualité*
** *La volonté de savoir*，1976年。
** *L'Usage des plaisirs*，1984年。
** *Le Souci de soi*，1984年。

## 出面網頁
錐吻古鱷

**錐吻古鱷**，**Schneider's smooth-fronted caiman**，*P. trigonatus*，又叫做**滑額古鱷**，係一種細型鱷魚品種，長大後體型最大可到2米。亦係世上第二最細嘅鱷魚。佢生活習性嘅資料唔多。

## 分佈
南美洲北部。但分佈地與鈍吻古鱷唔同。棲息響洪氾森林裏面，尤其鍾意瀑布附近。

## 繁殖
依種鱷魚會用腐爛咗嘅植物，響泥巴築巢。每次生 8 隻蛋。

## 資料來源
*《揚子鱷研究》 ISBN 7-5428-3377-4
May

**May**可以係：
* 5月
* 梅含理，香港總督。
* 文翠珊，英國首相。
* May (B'z單曲)：日本樂隊B'z嘅第28鉼單曲。
* MAY (齊藤由貴單曲)：日本歌手齊藤由貴嘅第8鉼單曲。
* MAY (雜誌)：日本少年画報社出嘅女仔漫畫月刊雜誌。
* Mei（冥）：日本KADOKAWA公司出嘅女性雜誌。
* MAY (歌手)：南韓歌手。
* May (寵物小精靈)：寵物小精靈嘅其中一位角色。
## 睇埋
* 美 (搞清楚)
* Mei
格林兄弟

**格林兄弟**（）係指雅各格林（Jacob  Grimm）同威廉格林（Wilhelm Grimm）兩兄弟，兩個都係德國教授，最出名就係出版民間故仔、童話，有名嘅書有童話《灰姑娘》、《白雪公主》、《小紅帽》。

兩兄弟響18世紀尾喺德國嘅 Hanau 出世，相差一歲，童年喺農村渡過，喺卡塞爾返學，去馬爾堡讀法律，之後喺卡塞爾圖書館做嘢，1830年做格廷根大學教授，1837年因得罪漢諾威國王，同其他五個教授一齊俾人炒魷，1840年去做柏林科學院院士、柏林大學教授，直到死為止。

## 作品
林曉培

**林曉培**（；）係台灣歌手、演員，係屏東縣嘅客家人。佢喺桃園縣中壢市（今桃園市中壢區）大，而且曾經喺日本同台灣台北駐唱過。而家信奉基督教。

## 簡歷
林曉培未出道之前，曾經響1990年至1994年喺日本名古屋一間溫泉酒店唱歌。返台灣後，又響各地嘅Pub度唱。

1998年佢出咗第一張專輯：《Shino 林曉培》（Shino係佢喺日本時改嘅藝名），並憑住嗰首單曲《煩》喺歌壇走紅。佢擔任電腦遊戲《心跳回憶》（原名：ときめき メモリアル）中文版嘅代言人。當時有鬼咁多負面傳聞困擾住佢，最緊要係有人篤爆佢曾經響酒店度「搵過食」，事後佢都開記者會坦承咗以前確有「呢單嘢」。

喺林曉培幼年時佢阿爸阿媽就離咗婚。2004年，佢嘗試同響中國大陸工作嘅老竇有返聯絡，佢老爺子送咗架20年嘅舊車別克（Buick）畀佢；冇幾耐佢因此同老母反面，僵到連門戶都分埋。林曉培嘅老友記表示，喺佢最紅嗰陣時，經理人話係送佢房車同埋屋，其實都僅僅係落咗訂金；喺佢唱片銷量漲到40萬張嗰陣，畀人炒高個價賣咗去AVEX度，事前又冇徵求到佢本人嘅同意。之後，林曉培嘅唱片銷量就開始下跌，雖然呢幾年佢努力賺返，但係阿媽投資又宣告失利，搞到心內幾大都唔平衡。

之後林曉培因為患咗抑鬱症，連續三年都冇出唱片。預定響2007年下半年出新專輯，點知佢喺2007年6月6號飲多咗酒車死人，演藝生涯被迫中斷。同年8月受洗，成為基督徒。

2008年5月25號，佢應Soler邀請，一齊喺台北國際會議中心舉辦《Shino & Soler無限大演唱會》，並喺2008年6月12號推出全新國語大碟《第壹章》。2008年11月15號，Shino再度舉辦小型公益演唱會《Pure Love HOPE Shino的厚譜 為孩子而唱》。

喺醉酒揸車事件同事業低潮之後，林曉培喺2008年「重生年」，除咗力圖振作並推出全新國語大碟《第壹章》外，更接二連三陸續舉辦小型演唱會，更不時參與公益演出及部分酬勞捐款。

之後，林曉培更開始嘗試戲劇演出，例如：電影《海角七號》（配角）同埋舞台劇《阿姨》（主角）。

而2009年，林曉培又傳出合約被非法變賣，處於無主狀態下嘅林曉培，仍然冇放棄音樂嘅理想，積極籌劃《Shino和她的歌兒們》專輯。《Shino和她的歌兒們》係一張獨立製作嘅唱片，將翻唱收錄一啲LIVE作品，但林曉培必須要先爭取到1500張歌迷認購，至可以製作發行呢隻唱片。《Shino和她的歌兒們》發行前，林曉培更舉辦歌迷文字徵稿活動。《Shino和她的歌兒們》LIVE作品專輯已於2010年1月20號發行上市。

2010年8月20號林曉培喺香港搞「林曉培濃妝搖滾音樂會」，請到李卓庭做嘉賓，音樂會以濃妝做主題，並喺音樂會舞台上換衫、轉化妝同埋髮型等，演唱多首名曲：心動、娃娃愛天下、她的眼淚、又不是非要你的愛等。

2012年11月28號，林曉培喺Facebook發出求救訊息「畀我一個理由活下去」。

2013年喺香港推出首張發燒碟《我忘了》。

2015年2月同演員高慧君攜手演出華視金鍾劇展《十日單身》。

2015年6月加入民視《廉政英雄》拍攝，演出單親老母，表現叻。

2015年9月同梁文音、李千娜攜手演出台師大原創音樂劇《懷疑愛‧症候群》、《受不了，我就是瘦不了》，並展開兩岸巡回演出。

2016年4月杭州G20 4U搖滾音樂節。香港AMASE LIVE 2016（聯同澳門組合Soler同埋香港歌手關楚耀) 。5月音樂舞台劇《想瘦人生》廣州巡演。

2017年6月同齊豫、潘越雲，萬芳合作「Power Woman 珍愛女人演唱會」。

2018年1月林曉培Resurrection個人演唱會。9月Shino x Candy 演唱會＠費城（與香港搖滾歌手盧巧音）

2019年8月發行單曲《交易》（EP）。

2019年10月喺台灣台北、台中、高雄進行《交易》小巡演，三場門票都賣嗮。

2023年10月，林曉培推出全新單曲《願我》。

## 肇事
2007年6月6號朝早，林曉培同朋友喺Pub飲完酒之後揸車返屋企，當時係朝早5點幾，啱啱落咗場大雨，佢又飲咗酒，架車行到台北市松山區南京東路五段同埋東興路口（近台北捷運松山線嘅南京三民車站）嗰陣，車到個踩電單車嘅護士林淑娟，林姑娘啱啱響宏恩醫院收咗工返緊屋企，俾車撞低連送院急救都嚟唔切，收尾傷重死響國軍松山醫院度。聽人講，呢嗰護士同林曉培重係街坊，住埋喺臺北市內湖區行善路59巷度。事後林曉培個血裏面就被錄到酒精含量有1.1毫克咁高。

台灣道路交通管理處罰條例規定，響街度車死人必須罰款新台幣6萬蚊以下，而且即刻收咗駕駛執照無得再考返。警察拉咗佢，偵訊之後，上法庭控告佢妨害公共安全同埋過失致死罪，因為佢嘅血液酒精濃度過咗0.55毫克，警方係事必要依法向佢落控嘅，到晚頭黑林曉培交保10萬蚊之後先至放咗佢。台北地方法院喺2007年12月3號宣判，由於林曉培同死者家屬達成800萬和解，法官就林曉培酒駕違反公共危險罪嘅部分，判處拘役50日，過失致死部分判處徒刑6個月，緩刑兩年。

## 唱片
*1998 《Shino 林曉培》
*1999 《She Knows》
*1999 《Love Song For You》（EP）
*2000 《This is Shino》
*2001 《有你的快樂》（EP）
*2001 《Shino For》
*2003 《不知好歹》（唔分好壞）
*2003 《Shino 1St Best》
*2008 《第壹章》
*2010 《五與倫比》
*2013 《我忘了》
*2019 《交易》（EP）
*2023 《願我》（單曲）

## 主題曲
*2015 【活路：妒忌私家偵探社】電影主題曲 
*2015 「女人謎演唱會」主題曲

## 代表作品
*煩
*心動
*她的眼淚
*手太小
*She Knows
*This Is
*娃娃愛天下
*放手一搏

## 電影
*《海角七號》（2008年）
*《52 Hz I Love You》（2017年）

## 得獎紀錄
2015
*香港新城國語力女歌手與國語歌曲獎
*TVB8金曲榜金曲獎
*TVB8金曲榜亞太區最受歡迎女歌星
1999
*飛碟電台勁歌民選大賞（最受歡迎新人金獎）
*飛碟電台勁歌民選大賞（七月之星）
*中國時報年度最受歡迎新人獎
*中國時報年度最佳專輯（SHINO林曉培）
*[ V ]華語榜中榜（最受歡迎女新人獎）
*華人音樂台1998華人流行音樂影音大賞
*第十屆金曲獎（最佳新人獎）
*香港新城電台新時代曲女王獎
*香港TVB勁歌金曲（最佳新人獎）
*MTV（最佳中文錄影帶獎）
*大成校園巨星榜（最受歡迎女歌手獎）

## 公益活動
2003 
* 手牽手 - 抗SARS藝人大合唱
2007
* 台北《Pure Love Hearing純愛聽證》公益音樂會。
2008
* 台北、香港《Pure Love HOPE純愛厚譜》公益音樂會。
2009
* 台灣《台灣新力量-為聽障選手加油》公益演唱會。
* 台灣《藝呼百諾 愛心有你我》賑災義唱演唱會。
* 台灣《Loving 921地震 十週年愛的行動》系列演唱會。
* 香港《Pure Love HOPE純愛厚譜》公益音樂會。
2010
* 台北《Pure Love ROCK 純愛磐石》搖滾音樂會。
2011
* 台中《愛傳承》公益演唱會。
2012
* 陳昇、安歆澐共同合作二手衣義賣，所得全數捐助流浪動物。
* 香港《HARD ROCK CAFE》關注乳癌活動。
2015
*Shining The Life公益音樂節

## 參考

## 出面網頁

*
*
*
*
閏六月初一

**閏六月初一**係黃曆閏年時閏六月第一日。因為閏六月唔係年年有，平時紀念都會響六月初一。
## 大件事

## 響呢日出世嘅人

## 響呢日死嘅人

## 節慶、風俗習慣
墟

**墟**，中國北方叫**集**或者**集市**，係人敘埋，做買賣交易嘅地方。有攤擋、地鋪賣貨，貨嘅款式有農產品，各種商品物品。

## 以前嘅墟
睇產品大細係農作物豐收時間，大概係秋收時間。墟唔係好似而家啲街市經常有，而係「墟期」先有；所以要趁住墟期買嘢（「趁墟」，中國北方叫「趕集」）。墟期通常係初一或黃曆十五，不過各處鄉村各處例，無固定。

## 有關俗語
*趁墟：又可以解做「湊熱鬧」嘅行為
*三個女人一個墟：意思係三個女人一齊就會好多嘢講，好嘈，成個墟咁
*一節淡三墟

## 睇埋
*天光墟
*花市
*船期
*墟期
*街市
*市場
FREEDOM-PROJECT

**FREEDOM-PROJECT**（自由計劃）係日清食品嘅合味道杯麵同漫畫家大友克洋合作嘅宣傳計劃，主要製作電視廣告、OVA同輕小說等。

## 概要
本計劃嘅世界舞台係以日清食品嘅合味道杯麵同大友克洋嘅「FREEDOM:自由」為主題，製作全6集嘅動畫。動畫會先喺Yahoo!動畫上做網上播放，之後會用「**FREEDOM**」做標題嚟發售DVD。

*口號:「FREEDOM 抓緊自由。」
*動畫制作:日昇動畫
*音樂:宇多田光
:*廣告第1輯～4輯/OVA1・2・3主題曲「This Is Love」
:*廣告第5輯～/「Kiss & Cry」（預定2007年夏季發售）

## 故事
以人類移居月球嘅23世紀為舞台。傳言地球已經滅亡，喺被稱為「科學技術研究嘅自由」同「往地球出國嘅自由」都被奪走嘅伊甸(EDEN)月球共同國上，描寫少年們追求真正自由嘅故事。

## 登場人物
;武：浪川大輔 
:身高170cm 15歳
:日裔父母所生嘅第三代月球移民，非常鍾意杯麵。係個做事唔經大瞄嘅熱血漢，但對女仔很唔喺行。對去地球好有興趣，某事件成為主要原因，決心要去地球。
;同馬：森久保祥太郎 
:身高175cm　15歳
:武嘅朋友，沉著冷靜。有一個叫千代嘅妹妹。雖然對地球冇乜興趣，但佢仍好積極參與武嘅計劃。
;比斯：山口勝平 
:身高160cm　15歳
:真名叫比斯馬爾克，係武同同馬嘅好友，性格羞怯。雖說操控「Vehicle」唔太好，但喺機械上佢係一位專家。
;Junk屋嘅大叔：松本大 
:Vehicle專門店「Moonraker」嘅老闆，免費借車庫給武佢們嘅一位大叔。
;泰那：桐本琢也 
:身長171cm　15歳
:帶領纏繞住武嘅Vehicle隊伍「Moon shine」嘅隊長。確信地球已經滅亡，常侮辱武。
;亞蘭：加藤精三 
:負責伊甸計劃DOM區嘅管理者，係一位知識淵博嘅老人。佢對伊甸內部情況相當了解，亦協助武佢哋去地球。
;相中少女：坂本真綾 
:武喺做義工時執到嘅照中少女，照中嘅地方好似係地球嘅「佛羅里達」。武對呢位少女一見鍾情，決定要以去地球遇見她為目標。

## 計劃時間表
*2006年
**4月10日 - 官方網站開啟。正式開始倒計時開始倒數。雜誌同室外廣告開始。
**4月13日 - 廣告預告篇「宣言篇」播放。喺室外同網上嘅線畫廣告換成上咗色嘅插畫。 
**4月18日 - 官方網站喺內預告FREEDOM網站喺4月25日正式開始。 
**4月25日 - FREEDOM-PROJECT正式開始。廣告第1輯「登場篇」播放 。
**7月6日 - 發表製作OVA及「FREEDOM 1」DVD喺10月27日發售。（其後延期發售） 
**7月26日 - 廣告第2輯「訊息篇」播放。
**9月18日~9月24日 - 喺Yahoo!動畫公開「FREEDOM特別版 先行特別試映版」。 
**10月27日 - 「FREEDOM previsited」DVD發售。廣告第3輯「各人的自由篇」播放 。
**11月17日~11月20日 - 喺Yahoo!動畫72時小時限時公開「FREEDOM 1」。 
**11月24日 - 「FREEDOM 1」DVD發售。

*2007年 
**1月1日 - 廣告第4輯「真正的地球篇」播放。 
**2月16日~2月19日 - 喺Yahoo!動畫72時小時限時公開「FREEDOM 2」。 
**2月23日 -「FREEDOM 2」DVD發售 。
**4月20日 - 廣告第5輯「別離篇」播放。 
**4月20日~4月23日 - 喺Yahoo!動畫72時小時限時公開「FREEDOM 3」。 
**4月25日 -「FREEDOM 3」DVD發售 。
**5月24日 - 輕小說作品「FREEDOM フットマークデイズ」發售 。
**7月 - 喺Yahoo!動畫預定「FREEDOM 4」播放。

## OVA系列「'''FREEDOM'''」
### 製作人員
* 企劃・原案：高松聰 
* 監督：森田修平 
* 系列構成：佐藤大・千葉克彦 
* 人物及機械設計：大友克洋
* 人物設計：桟敷大祐・入江篤 
* 機械設計：末武康光 
* 世界觀設定：渡部隆・曾野由大・青木智由紀 
* CGI監督：佐藤廣大 
* 音樂：池頼廣

## 外部連結
*FREEDOM-PROJECT日本官方網站
*FREEDOM-PROJECT美國官方網站
*日本合味道官方網站
太原

**太原**（）係中國一個城市，亦係山西省會。太原響山西省正中間，汾河邊。太原行政上係省轄市，叫**太原市**，管埋周圍嘅縣。

太原係春秋時期已經有城，叫晉陽。由嗰陣時開始，太原一直係貫通北京同洛陽之間嘅重要通道。戰國時代係趙國京城，漢朝就改叫做并州。自魏晉南北朝開始，太原一直都係繼長安、洛陽之後第三大城市。太原喺宋元明以後地位已經唔同，變成票號城市。

今日嘅太原主要靠煤炭生活，所以經濟比較落後。但近年經濟結構有所調整，城市開始有所加快。
## 參攷
內蒙古

**內蒙古**（，蒙文：）係中華人民共和國北邊一自治區，等同一省，叫**內蒙古自治區**（蒙文：）。內蒙古係長月形，國內同幾個省連接。東有黑龍江、吉林，東南有遼寧，南有河北、山西、陝西、寧夏，西南有甘肅。佢北面邊境有蒙古國同俄羅斯。內蒙古省會喺呼和浩特。
閏六月十一

**閏六月十一**係黃曆閏年時閏六月第十一日。因為閏六月唔係年年有，平時紀念都會響六月十一。
## 大件事

## 響呢日出世嘅人

## 響呢日死嘅人

## 節慶、風俗習慣
白鶴

**白鶴**（***Grus leucogeranus***），又叫做**西伯利亞白鶴**，係鶴科嘅成員之一。佢係一種大型嘅水鳥，身長約135厘米，有粗長而直嘅紅色咀同修長嘅頭同腳。幼鳥嘅頭同頸為金褐色，身體其他部分由褐色同白色既斑紋所組成，而長大後大致係白色。飛嗰陣頸同腳都會伸直，展開寬闊嘅翼同露出黑色嘅初級飛羽。

## 習性
白鶴係一種遷徙鳥同越冬鳥，響俄羅斯遠東地區嘅薩哈克共和國同西伯利亞西部進行繁殖，而呢個係好長距離嘅遷徙。佢東部嘅族群響中國長江中下游過冬，中部族群響印度凱奧拉德奧國家公園（Keoladeo National Park）過冬，而西部族群就喺伊朗Fereidoonkenar同伊斯法罕過冬。香港曾經喺2002年12月錄到一隻幼鳥。

## 食物
佢哋響濕地繁殖同過冬。喺嗰果度，佢哋會食水生植物根部同莖部，也會食少量蚌、魚、螺等。

## 參考
* 《觀鳥背後》，ISBN 988-201-611-1

## 睇埋
* 香港鳥類
國立虎尾科技大學

**國立虎尾科技大學**﹙簡稱**虎尾科大**，英語：National Formosa University，NFU﹚係臺灣一間大學，喺1980年成立。而家有工程學院、電機資訊學院、管理學院、文理學院等四個學院。另外仲設有國立虎尾科技大學進修學院。中文校訓係「**誠正精勤**」。

## 連出去
*國立虎尾科技大學
溫室氣體

**溫室氣體**（，）係喺大氣層之中產生溫室效應嘅氣體。溫室氣體一般係自然產生、自然咁存在喺大氣，有啲係人整出嚟放上天嘅。溫室氣體令地球或第啲類地行星保暖，太多就會有問題，好似全球暖化咁。

## 溫室氣體種類
最主要嘅溫室氣體：
* 水氣（H2O），產生 60 - 70% 嘅溫室效應
* 二氧化碳（CO2），大約佔 26%
* 臭氧（O3）
* 甲烷（CH4）
* 一氧化二氮（又稱笑氣，N2O）
* 氟氯碳化物（CFCs）
* 全氟碳化物（PFCs）
* 氫氟碳化物（HFCs）
* 含氯氟烴（HCFCs）
* 全氟碳化物（PFCs）
* 六氟化硫（SF6）

## 經濟活動影響
經濟活動同溫室氣體排放量息息相關。

好似係二氣化碳噉：生產需要用各類機械，運送貨物要用各種交通工具，將貨品送去舖頭賣，舖頭營業又要用燈同各種工具，呢啲過程冚唪唥都會排放二氧化碳。有報告話，如果照常營運，全球排放量會令溫室氣體濃度喺二〇二五年超過 550 ppm 二氧化碳，到廿一世紀尾就會超過 650-700 ppm，就算模型假設有好大變化都會得出呢個預測。科學界普遍認為，要令地球嘅生態系統可以持續運作而冇危險風險，就要將濃度維持喺 450-550 ppm 嘅水平。

所以，有經濟學家建議政府干預能源生產，支持風能、太陽能、水力發電同核能等較少排放二氧化碳嘅能源，將化石燃料主要用喺家庭煮食需要... 等等。英國政府喺二〇〇六年出嘅報告話，肯犧牲 GDP 嘅 1% 就可以避免氣候變化最嚴重嘅影響，但係如果唔咁做，就可能要面對相當於 GDP 20% 咁多嘅代價。

## 註釋

## 引述
西班牙內戰

**西班牙內戰**係喺1931至1939年期間發生喺西班牙嘅一場內戰，由代表保守力量嘅右翼份子同共和國之間極端意識形態分歧嘅矛盾所引發。

內戰期間，全世界分別支持左派同右派嘅人都不約而同嚟到西班牙幫手或者聲援，最後喺內戰入面總共死咗成三萬幾人。而結果係西班牙嘅民主政治失敗，亦令西班牙開始咗佢差唔多三十九年嘅獨裁政權。

由於呢場內戰涉及極端嘅左右派意識形態鬥爭，令唔同立場背景嘅人對事件都有唔同解讀，所以呢單嘢除咗充滿爭議之外，同時亦有好多學者鍾意拎出嚟研究。

## 參考


* 西班牙內戰 麥田出版 ISBN 957-469-467-4
賈梅士

**賈梅士**（**Luís Vaz de Camões**，，）係葡萄牙詩人，公認係葡萄牙最偉大嘅詩人。佢作品嘅功力媲美荷馬、維吉爾、但丁、莎士比亞，寫嘅咁多詩同劇裏面，以史詩式嘅《葡國魂》（*Os Lusíadas*）最出名。

## 生平

## 同澳門有緣
賈梅士喺1556年喺澳門做官嗰陣，喺白鴿巢公園嘅山窿裏面寫好《葡國魂》嘅一部份。1977年，葡國政府為咗凝聚世界各地嘅葡僑，將賈梅士嘅忌日（6月10號）定為「葡國日、賈梅士日暨葡僑日」，每年呢日，澳門嘅葡萄牙人社群會到山窿獻花同朗誦《葡國魂》，澳門回歸之後仍保留呢個日子。

1982年澳門大西洋銀行出嘅 50 蚊澳門紙嘅公仔頭就係佢個樣，澳門人叫佢「單眼佬」。

## 參考

* 
* 華澳人語

## 出面網頁

* 《葡國魂》全詩 (葡萄牙語)
七月初一

**七月初一**係黃曆七月嘅第一日。
## 大件事

## 響呢日出世嘅人

## 響呢日死嘅人

## 節慶、風俗習慣

## 睇埋
*閏七月初一
福佳始終有你

《**福佳始終有你**》係首歌，響互聯網上流傳，改編自香港特別行政區成立十周年紀念主題曲《始終有你》。演唱者模仿原作嘅唱腔，歌詞帶出香港主權移交以來嘅紛爭。首歌響5月27號（香港時間）上傳到YouTube，兩個禮拜半有超過48萬人次睇過，亦曾引起香港傳媒關注。

歌詞同片段涉及嘅事，包括維港巨星匯風波、董建華做行政長官時嘅政策，好似八萬五起樓計劃、香港普選、拆天星碼頭、六七暴動策劃人楊光受勳、程翔事件，重有民建聯主席馬力喺2007年5月對六四事件嘅評論。

歌詞由香港博客林忌寫，由網民各自唱一段，收齊晒之後，再揀效果最好嗰幾段夾埋成首歌，成個過程都係網上做，合唱嘅人無過見面。影像版由RebuildHK嘅網主Freeman幫手剪輯，音樂版由「神秘人一號」整。

## 背景
2007年，香港政府安排咗好幾個歌手唱《始終有你》，講香港人奮鬥歷程同回歸中國嘅心情，嚟慶祝過渡10週年。2007年5月，香港立法會議員馬力反對香港中學先生叫六四事件做「屠城」，又質疑坦克可唔可以壓學生成肉餅，報章引述馬力話：「搵隻豬嚟測試下就知道會唔會變成『肉餅』。」言論響香港迴響，民主派鬧佢，民建聯亦批評佢失言。

趁住香港回歸近10週年同六四事件18週年，香港博客林忌改咗《始終有你》嘅歌詞，來批評特區政府施政同埋嘅馬力言論。首歌上傳咗去YouTube之後，《蘋果日報》、《明報》、《信報》、《經濟日報》、香港電台同埋有線電視都報道過。

## 片段
隻歌嘅影象版本除咗有講天星碼頭事件同2007年馬力嘅六四言論，重有香港回歸10年嚟觸目嘅事同人，有SARS、董趙洪娉、七一遊行、六七暴動有份嘅楊光受勳等。人物畫面包括鄔維庸、何鴻燊、曾憲梓同埋林瑞麟呢啲所謂「保皇」嘅人。

## 反應
自影像版本喺2007年5月27號上傳至YouTube後，到6月14號為止睇過嘅人超過47萬。跟住有好多媒體包括《蘋果日報》、香港電台節目《晨光第一線》、《頭條新聞》、《講東講西》、《e個世界》、《LTV Café》，重有香港有線電視嘅《香港刺針》都響節目裏面講呢首歌。六月四號喺商業二台時事節目《在晴朗的一天出發》、信報城市筆記《福佳三次方》、信報《互聯網力量不可擋》、明報副刊自由談有讀者投稿。都有關於呢隻歌嘅嘢。

歌曲上傳咗去Youtube之後一日，有網友喺中文維基百科為呢首歌開咗篇文，但有管理員質疑歌曲重要性唔夠而提出刪除，引起刪文嘅政治動機猜測，曾經引起爭議。《蘋果日報》報道過，重叫支持刪除嘅人做「保皇主義者」。而家因主題知名度足夠，留住篇文，事件平息。

而喺2007年6月29號，美國《華盛頓郵報》集團屬下嘅政論雜誌《Slate》，特別以大篇幅介紹呢首歌，藉此反映香港人對馬力嘅言論，以及對北京嘅不滿。

## 仆街諧音？
歌名入面嘅「福佳」，聽落好似「仆街」，所以有人當《福佳始終有你》做「仆街始終有你」。不過，作者林忌響佢自己個博客話，福佳只係「福」同「佳」咁解；又話「馬力」係功率單位馬力，而唔係香港立法會議員馬力。

另外，因為「佳」字字形似「娃」字，所以曾經有人以為首歌嘅歌名係同北京奧運吉祥物「福娃」有關嘅《福娃始終有你》。

## 參考

## 睇埋
* 《始終有你》
* 香港主權移交十週年
* 香港特別行政區成立十周年紀念

## 出面網頁
*YouTube：
**路遙知馬力版《福佳始終有你》音像
**香港特區政府版本《始終有你》+路遙知馬力版《福佳始終有你》音像
**《始終有你》撈埋《福佳始終有你》嘅畫像
*香港特別行政區成立十周年紀念主題曲《始終有你》
黐線 (電影)

**黐線**係一套港產嘅Jackass電影，當中除咗有唔少嘅演員之外，亦包括咗唔少香港知名嘅演員演出，好似吳彥祖同埋李璨琛等嘅角色。響套片度亦有一啲危險動作嘅演出，好似響架車度揸住一部玩具車、玩BB彈、推人落海等。而套片響2006年2月28號，透過響美國嘅泰盛影視發行。

## 出面網頁
*Chiseen at Amazon.com
*YesAsia.com catalog
七月十一

**七月十一**係黃曆七月嘅第十一日。
## 大件事

## 響呢日出世嘅人

## 響呢日死嘅人

## 節慶、風俗習慣

## 睇埋
*閏七月十一
戈蘭高地

**戈蘭高地**（希伯來文：**רמת הגולן** ，阿剌伯文：**هضبة الجولان **，英文：**Golan Height**）係介乎以色列、約旦、黎巴嫩同敘利亞嘅一笪地。

戈蘭高地原本屬於敘利亞，但以色列響1967年嘅六日戰爭，同埋1973年嘅贖罪日戰爭，佔領咗呢塊地。根據聯合國安理會嘅242號決議，以色列應該撤出呢度，不過，喺1981年，以色列通過咗戈蘭高地法，唔單只繼續佔領戈蘭高地，重將渠歸入以色列北區，響戈蘭高地用以色列法律。

## 人口
根據2005年嘅人口統計，戈蘭高地嘅人口大約係38,900；其中19,300係當地原居民，而家敘利亞政府仍然當佢哋係公民，提供同敘利亞公民一樣嘅福利；而百分之十左右拎咗以色列公民身份；2,100係回教徒，另外16,500係猶太人。以色列政府響度起咗啲殖民區。

## 史
### 六日戰爭之後
有八到十萬阿剌伯人、錫爾凱色人同埋原居民，喺六日戰爭期間離開咗戈蘭高地。以色列政府喺戰後以保安為理由，唔准佢哋返嚟。以色列政府隨即建立殖民區，去到2004年，已經建立咗三十四個殖民區，而家響當地大部分猶太人，都係住響呢啲殖民區。

喺1973年贖罪日戰爭爆發後，1974年，敘利亞同以色列簽咗停火協定。根據停火協定，大部分戈蘭高地由以色列繼續控制，敘利亞只保留部分非軍事區。

### 以敘之間關於戈蘭高地嘅主權談判
Mac OS

**Mac OS**（**麥金塔操作系統**）係蘋果公司嘅 Macintosh 電腦用嘅作業系統，由1984年推出至今。而家「Mac OS」多指「Classic Mac OS」。

家下嘅 macOS 係基於 BSD 同埋 NextStep 發展而成嘅，經已支持英特爾 CPU、PowerPC CPU，以及 ARM CPU。

## 史
始終有你

《**始終有你**》係香港政府為香港特區成立10周年紀念製作嘅主題曲，由好多個香港歌手合唱，按演出嘅先後次序有劉德華、譚詠麟、古巨基、陳慧琳、李克勤、容祖兒、陳奕迅、Twins、莫華倫、李龍、尹飛燕同埋郎朗。

隻歌由金培達作曲，陳少琪填詞。喺2007年4月開始一路喺香港電視台嘅黃金時間入面播。政府亦第一次將宣傳影片及MP3檔放喺香港政府網站畀人免費下載，重提供原唱版、純音樂版同卡拉OK版三個唔同嘅版本。

有香港網民改編呢首歌做《福佳始終有你》。

## 連出去
*香港政府網站：始終有你
電訊盈科

**電訊盈科**（粵拼：din⁶ seon³ jing⁴ fo¹）（簡稱**電盈**；英文：，；、NYSE：PCW、），2000年成立，係而家香港最大嘅電訊公司，總部設喺香港，生意有電訊、媒體、資訊科技服務方案、物業發展同投資，仲有其他唔同嘅業務。響香港交易所嘅股票代號係0008，所以被俗稱為八號仔。1994年10月18號響紐約股票交易所以美國預託證券形式上市，但家下已經取消上市。電盈見證咗由高價藍籌股變成低價「垃圾股」嘅失敗例子。

而家嘅電訊盈科，係李澤楷間盈科數碼動力有限公司食咗老字號香港電訊有限公司（原本嘅八號仔）得返來嘅。

電訊盈科仲係香港電訊信託同埋香港電訊有限公司嘅大股東。香港電訊而家係香港數一數二電訊服務供應商、固網、寬頻、流動通訊，同埋媒體娛樂服務營運商。仲會提供端對端整合方案，兼且搞咗個數碼生態圈，將集團嘅會員計劃、電子商務、旅遊、保險、金融科技及健康科技等服務結合。

電訊盈科喺香港同埋區內其他地方提供OTT視象服務（Viu）。仲透過香港電視娛樂有限公司營運本地免費電視服務（即係ViuTV）。

佢哋嘅電訊盈科企業方案，係香港、中國內地及東南亞嘅資訊科技及業務流程外判服務供應商。仲有佢哋持有盈科大衍地產發展有限公司股權同埋其他海外投資。公司喺全球50 個國家及城市請超過 22,800 個員工，大約六成喺香港本地做嘢，其餘大部分喺中國內地、美國及菲律賓。

香港電訊有限公司喺開曼群島註冊成立。

## 成立歷史
電訊盈科前身係香港電訊，大股東係李澤楷同中國聯通。

## 附屬公司
#盈科大衍地產發展有限公司（盈大地產）（0432.HK）- 30%（主要業務係於亞太區發展，管理優質物業同設施，同投資頂級物業）
#香港電訊有限公司同香港電訊信託（6823.HK） - 51.97%  	51.97%
#電訊盈科企業方案有限公司 - 100.00%	
#香港電視娛樂有限公司 - 100.00%
#YesAsia - 11.67％
#Mox - 10％
#電訊盈科媒體 - 100.00%
#MakerVille - 100.00%

## 家下主要業務
*固網
*數據服務
*寬頻服務（包括商業同埋家用）
*電訊盈科流動通訊
*收費電視（now TV）
*免費電視（香港電視娛樂）
*海底光纜同頻寬（同澳洲電訊合作）

## 申請免費電視服務牌照
喺2010年1月18號，電訊盈科公開表示已向香港特區政府申請免費電視服務牌照。

## 出面網頁

*電訊盈科
*電訊盈科流動通訊
*家用寬頻業務: 網上行
*收費電視：now寬頻電視
范振鋒

**范振鋒**（，）係香港已經解散咗嘅男子音樂組合Double.R成員。依家喺香港電台第二台做唱片騎師，曾經同拍檔梁奕倫一齊主持電台節目《熱血青年》同埋《倫住黎試》。

## 電影
*《買凶拍人》
*《煞科》
*《困獸》
*《牆內牆外》
*《枕邊凶靈》
*《風流家族》
*《魔宅之鐵鎚凶靈》
*《失驚無神》
*《禁毒精神新世代》
*《奇幻潮》
*《百法百中》短劇
*網劇《K場曱甴》

## 廣告
*必利痛傷風感冒丸 
*碧河花園樓盤廣告
*Neway卡啦OK
*紅十字會捐血廣告

## 唱片一覽
*為你憂鬱的眼睛（1995）
*一生情不絕（1995）
*好有好友（2002）
*Double.R（2003）

## 出面網頁
* 
* 范振鋒 - 新城知訊台資訊網
* 

類:前無綫電視男藝員
閏七月初一

**閏七月初一**係黃曆閏年時閏七月第一日。因為閏七月唔係年年有，平時紀念都會響七月初一。
## 大件事

## 響呢日出世嘅人

## 響呢日死嘅人

## 節慶、風俗習慣
新界西貢坑口區鄭植之中學

**新界西貢坑口區鄭植之中學**，或者就咁叫**鄭植之中學**（**Cheng Chek Chee Secondary School**，英文簡稱**CCCSS**），喺香港新界西貢竹角路8號，1979年創校。

20世紀70年代，西貢坑口區發展啱啱起步，區內嘅中學學額好唔夠。有見及此，一班鄉村地區人士成立咗「新界西貢坑口區中學有限公司」，向政府申請撥地，重四出籌錢起校舍。最後，得到捷和集團鄭植之捐112萬蚊港紙錢先搞得成，其他捐錢人包括市政局議員張人龍、九龍樂善堂1969-1970年度主席兼九龍城區議會1985-1994年度主席黃錫江、無綫電視行政總裁邵逸夫爵士、香港新界婦孺福利會創辦人梁省德、香港藝員狄龍、姜大衛、王鍾、鄧光榮、劉家良、汪禹、香港配音員丁羽、演唱會之父張耀榮、香港導演楚原、李翰祥等等。

1980年9月3號，新界政務司鍾逸傑響竹角新校舍主持奠基禮，同年11月27號，由港督麥理浩爵士主持校舍啟用儀式。

由於學校喺出入清水灣同西貢嘅主要幹道－清水灣道同西貢公路交界，所以當地居民當咗鄭植之中學係其中一個地標。

## 交通
### 巴士
* 九龍巴士91線：鑽石山鐵路站 - 清水灣
* 九龍巴士91M線：寶琳地鐵站 - 鑽石山鐵路站
* 九龍巴士92線：鑽石山鐵路站 - 西貢巴士總站
* 新巴792M線：西貢巴士總站 - 調景嶺站

### [[香港公共小巴|小巴/綠色專線小巴]]
* 1A專線：彩虹站－西貢巴士總站
* 1M專線：彩虹站－西貢巴士總站
* 11專線：彩虹站－坑口站
* 11M專線：香港科技大學－坑口站（循環線）
* 104專線：香港科技大學－牛頭角站（循環線）

## 拎
*
麥理浩

**麥理浩**，KT，KCMG，KCVO，PC，HonLLD，MA（**Crawford Murray MacLehose**，**Baron MacLehose of Beoch**，），係英國外交官，第25任香港總督。

## 生平
麥理浩響英國蘇格蘭格拉斯哥出世，讀牛津大學；1939年加入殖民地部，派駐馬來亞。1941年派駐廈門任副領使以嚟，佢好多次派咗去東南亞同中國各地嘅領事機構。之後調返英國外交部。1971年被委任做香港總督，11月19號上任，連任三次，總共十年五個月，至1982年5月8號離港，係任期最長嘅港督。

1983年麥理浩爵士返英國後，獲英女王伊利沙伯二世封為終身貴族。

2000年，麥理浩響蘇格蘭艾爾郡病死，享年82歲。

## 在港政績
麥理浩上任香港總督時，香港收虧風氣嚴重，成日有公僕向市民收「茶錢」。1973年，總警司葛柏涉嫌受賄，麥理浩爵士響第二年2月成立總督特派廉政專員公署，負責處理反貪污工作。1975年，港英政府終於將葛柏引渡返香港受審。

1970年代，香港人口劇增，麥理浩推行一系列措施減輕人口問題，當中包括「十年建屋計劃」（1972年）、發展新市鎮同埋興建地下鐵路（1979年）。1970年代中期，一啲中產市民唔想入住質素較差嘅公屋，但經濟能力又冇錢買樓，有見及此，麥理浩響1978年推出「居者有其屋」計劃。同年，佢推行九年免費教育政策，所有6至15歲細路必需接受教育。

由於麥理浩響呢段時間治績好好，為香港經濟起飛奠下基礎，有人將佢管治嘅十年形容為「麥理浩黃金十年」。

1979年年初，麥理浩訪問北京，同當時嘅中國領導人鄧小平商討香港喺1997年，即新界租借條約期限屆滿後嘅前途問題，係1949年中華人民共和國立國以來第一位到訪嘅港督。

## 屋企
麥理浩喺1947年同麥鄧麗娉（Margaret Noël Dunlop，通稱麥理浩夫人）結婚，有兩個女。麥理浩夫人喺2020年2月16號逝世。

## 名譽博士
* 香港大學名譽法學博士（1992年）

## 紀念建築
麥理浩熱愛行山。香港將一條由西貢北潭涌經九龍群山到屯門，全長約100公里嘅行山徑定名做麥理浩徑，紀念佢為香港作出嘅貢獻。北潭涌亦都有以佢老婆命名嘅麥理浩夫人渡假村。

## 參考

*首任廉政專員姬達留給香港的遺產

## 出面網頁

* 香港電台「港督麥理浩抵港及宣誓就職（1971年）錄音」（粵語及英語） 

|width="25%" align="center"|前任：戴麟趾爵士
|width="50%" align="center"|第25任香港總督1971年-1982年
|width="25%" align="center"|繼任：尤德爵士

類:英國外交官
八月十一

**八月十一**係黃曆八月嘅第十一日。
## 大件事

## 響呢日出世嘅人

## 響呢日死嘅人

## 節慶、風俗習慣

## 睇埋
*閏八月十一
八月十五

:*如果係指人身嘅一部份，睇下[[囉柚]]。*

**八月十五**係黃曆八月嘅第十五日。
## 大件事

## 響呢日出世嘅人

## 響呢日死嘅人

## 節慶、風俗習慣
*中秋節

## 睇埋
*閏八月十五
中文資訊交換碼

**中文資訊交換碼**（, 簡稱）係一套中文字電腦編碼。編碼同ISO-2022相容，每個中文字有有三卦(byte)，每卦七爻(bit)，可以容納94x94x94咁多個中文字，佢亦可以同其他ISO-2022相容編碼混合來用。係好受圖書館歡迎嘅編碼系統。

## 史
初時係美國圖書館要同中文書目録輸入電腦，之但係當時美國並無咁嘅標準，所以美國有關組織就向當時中國(中華民國)求助。其實當時國內都一樣無咁嘅系統，亦美國亦有人提議用日本系統，但係日本字為本實在好難接受。所以1980年行政院文化建設委員會就成立國字小組，專門搞呢件事，當時編碼已經考慮埋中文正體字，異體字同埋大陸簡化字，兼埋收入日文字、韓文字。最後寫成中文資訊交換碼，分幾部交畀美國。而美國亦定做國家標準，ANSI/NISO Z39.64，而美國國會圖書館因為見佢可以編晒東亞典藉，就叫佢做East Asia Coded Character (EACC)，即東亞已編碼文字。 

雖然呢套系統咁受世界各地圖書館歡迎，但響中華民國無辦推廣來用。因為政冶內鬥，另一部門另定國家標準CNS-11643。但電腦廠商就自定立五大碼(Big5)，大量削減字數以及用埋ISO-2022唔畀用嘅空間，將文字塞入兩掛之內，對日後中文電腦發展影響好大。

## 編碼
中文資訊交換碼第一版有5139隻字，家下統一嗎都有引用呢個做來源，叫CCCII Level 1。經過擴充，家下有73400隻字。

編碼空間雖然好大，但唔係任意編。佢想做到正體字、異體字同滅筆字係有對應關係，方便轉換。

佢第一個碼係21212116。

212B2116到212F7816係類似中文字，總共331字，包埋部首214字。21302116到21633016係常用國字標準字體表裏面4808隻字。21642116到26254316係其他中文字37615隻字。

## 資料
國字小組整理中文字期間，掂過好多古籍，好多資料歸納出來，其中一樣係中國文字資料庫(CCDB)，另外重有典籍裹面唔少索引。

## 轉向統一碼
香港各大學圖書館響2003年由舊有的 CCCII 系統換成統一碼(Unicode) UTF-8格式。

## 註


## 參考
*CCCII碼
AK-47

**AK-47**，俄文全寫，即係**卡拉什尼科夫1947年自動步槍**，係蘇聯槍械設計師卡拉殊尼哥夫設計嘅自動步槍。

## 設計同生產
1946年，卡拉什尼科夫響中型威力槍彈半自動步槍基礎上，設計咗一種可連射嘅樣槍（叫做AK-46）。渠設計嘅回轉式閉鎖槍機，係日後**AK系列槍械**閉鎖機制嘅原型。同年，呢款槍參加靶場選型試。一系列試驗同改進後，導氣裝置同埋活塞系統改善咗。最終設計叫AK-47，響風沙泥水環境中嚴格測試過；1947年，被蘇聯軍隊選做制式裝備；1949年，最終定型，正式由伊熱夫斯克軍工廠量產。1951年，開始裝備前蘇聯軍隊，取代西蒙洛夫半自動卡賓槍。響1953年AK-47改變咗機匣嘅生產方法，由沖壓工藝變成機加工藝。AK-47開始大量裝備蘇聯軍隊。從1950年代到1980年代，係前蘇聯軍隊同埋華沙公約組織國家軍隊制式裝備。響1980年代小口徑版本AK-74系列裝備前蘇聯軍隊後，AK-47系列慢慢退出蘇軍前線裝備。

## AK-47嘅變種同衍生型

* AK-47 1948年–51年 — 早期版本，叫做第1型，機匣採用壓削方法生產。
* AK-47 1952年 — Has a milled receiver and wooden buttstock and handguard. Barrel and chamber are chrome plated to resist corrosion. 重4.2公斤。

### AKS-47
**AKS-47**，亦叫**AK-47S**，係AK-47金屬摺疊槍托版本。

### AKM
**AKM**（俄文：，**АКС**，即卡拉什尼科夫自動步槍改進型）係1959年投產嘅改進型號，畀空降部隊、坦克兵同特種部隊用。AKM一定程度上改善咗AK-47缺點。重有，卡拉什尼科夫響擊鎚上加裝一個擊鎚減速器，防止AK47上因太早擊鎚撞擊擊針，搞到啞火或者降低射速。並且響槍口度加裝一個斜切口形槍口裝置，用嚟抑制槍口跳動，同埋提高連發射擊時嘅散佈精度。重有，進一步用沖壓、銲接工藝，合成材料，可減輕重量同埋減低生產時間成本，故障率重低過AK-47。

#### AKMS
AKMS係裝有金屬摺疊槍托型號，槍托摺疊後長645毫米，重量減至到3.13公斤。

### AK-74

**AK-74**突擊步槍係AK-47系列嘅5.45 x 39毫米小口徑改進型，係前蘇聯裝備第一種小口徑步槍，亦係世界上大規模裝備部隊第二種小口徑步槍（第一種係美國嘅M16），1974年11月7號喺莫斯科紅場閱兵儀式上首次露面。響1980年代係前蘇聯軍隊制式裝備，好多國家都特許生產同裝備。

### RPK

**RPK**（俄文：**РПК**，即卡拉什尼科夫輕機槍）係喺AKM突擊步槍基礎上發展嘅班用輕機槍。裝有長槍管，摺疊式兩腳架，通用30/40發AK-47彈匣或75發彈鼓，重量為5.6公斤。後來更推出RPK-74。

### AK-101系列

### AK-103系列

### AK-107/108系列

## 由其他國家生產嘅AK47

## 世界各國生產嘅AK47變種

File:Karabinek-granatnik wz.1960.jpg|kbk Ak PNG60
File:Rifle AK MON.jpg|kbk AK/pmK
File:Iraki_with_Tabuk.JPEG|Tabuk突擊步槍
File:Zastava M70AB2 Hunter la5.JPG|M70AB2自動步槍半自動民用版
File:LCpl Cheema on the AK-47.JPG|MPiKMS-72
File:AKROMAIM.jpg|AIM自動步槍
File:Sa 58-JH01.jpg|Sa vz. 58


## 犯罪用途
* 美國
1980年代，美國毒品犯罪分子成日用AK-47系列步槍，響虛構影視劇情節都成日見到呢款步槍。對公眾造成嘅心理影響，搞到美國喺1989年立法禁止進口AK-47系列步槍，理由係擁有幾個所謂「突擊武器」嘅外形特徵。

* 香港
AK-47曾係賊佬嘅主要武器。以前香港警察主要用佩槍來自衞，所以只備點38口徑左輪手槍。後來葉繼歡、季炳雄、張子強等響香港不斷用火力強勁嘅AK-47自動步槍做案，警隊無符。後來，警隊改善火力，亦加強情報等各部門嘅配套，先至扭轉局勢，重拉晒班賊。

## 出面網頁
Gnumeric

**Gnumeric**係一款試算表軟件，亦係一個自由軟件。屬於GNOME 嘅一部份。佢設計成Microsoft Excel等等專屬軟件嘅自由軟件替代品。Gnumeric係由 Miguel de lcaza 開始編寫，而家嘅主理人叫做 Jody Goldberg 。

Gnumeric 能夠匯入及匯出好多種數據格式，好似 CSV、Microsoft Excel、HTML、LaTeX、Lotus 1-2-3、OpenDocument 及 Quattro Pro 等。佢嘅原生檔案格式名係 Gnumeric file format ，係一種用 gzip 壓縮嘅 XML 檔案。Gnumeric 有北美版 Microsoft Excel 嘅所有試算表功能，都有其他 Gnumeric 本身獨特嘅功能。樞紐分析表功能都仲未支援，但係未來嘅版本會加入。
Gnumeric 同埋R語言嘅開發社群合作緊，精進數值計算o既準確度。

Gnumeric 嘅 1.0 版本響2001年12月31日推出。現時嘅版本係 1.7 版，有基本嘅 Microsoft Office Open XML 格式支援。

## 參見

* AbiWord ——GNOME Office 嘅文字處理軟件
萬華媒體

**萬華媒體**（，）前身係香港明報集團旗下嘅雜誌部門，一間響開曼群島註冊成立嘅公司，喺2005年，明報集團向香港交易所申請，將《明報週刊》注入萬華媒體，並且獨立上市。依家響香港同中國大陸出版中文雜誌。

## 出版嘅雜誌
*明報周刊
*明日風尚
*Hi-Tech Weekly
*科技新時代
*Top Gear
*明報兒童周刊

## 中國滾石雜誌風波
萬華媒體響2006年獲美國果面授權，出版《滾石》雜誌中文版，第一期訪問嘅係崔健。但第二期就被上海當局叫停刊，有人懷疑可能同第一期訪問崔健有關，不過響2006年4月就復刊到依家，但已經唔係同係萬華傳媒嘅刊物。

## 明報集團重組後情況
響2007年1月，同樣由丹斯里拿督張曉卿擁有嘅香港《明報》、馬來西亞《南洋商報》同埋馬來西亞《星洲日報》重組，全部併入明報企業名下，並且響香港同馬來西亞兩個地方同時第一上市。萬華媒體嘅獨立上市地位，未受到呢次明報集團重組嘅影響，明報依然係萬華媒體嘅大股東。

## 參考資料
*美音樂雜誌《滾石》中文版之殤：突然的停刊, 2006年6月8日，中國今傳媒
*美國老牌音樂雜誌《滾石》中文版易名復刊, 2006年4月19日，美國自由亞洲電台粵語組

## 出面網頁
*萬華媒體網站
閏九月初二

**閏九月初二**係黃曆閏年時閏九月第二日。因為閏九月唔係年年有，平時紀念都會響九月初二。
## 大件事

## 響呢日出世嘅人

## 響呢日死嘅人

## 節慶、風俗習慣
宗教改革大事年表

**[[宗教改革]]**係喺歐洲十六世紀嘅一連串反對封建神權嘅革命浪潮，呢個浪潮一路持續到十九世紀，其中包括咗好多新教派創立同對舊信仰嘅批判同革新。

## 大事年表
### 十五世紀以前
* 14世紀：威克里夫（John Wycliffe）提出教徒應該服從基督，而唔係教會，反對賣贖罪券俾人。
* 1415年：揚．胡斯（Jan Hus）被處死。
* 1419年-1436年：由胡斯被處死引發嘅胡斯戰爭（Hussite Wars）爆發，呢場仗又叫波希米亞戰爭。
* 1494年-1498年：意大利教士薩服那羅拉（Girolamo Savonarola）展開宣揚樸素嘅改革，最後殉教。

### 十六世紀
* 1516年：伊拉斯謨譯嘅新約全書出版。
* 1517年：馬丁路德貼出95條論題，宗教改革大論戰進入新階段。
* 1521年：教廷頒布沃木斯諭令，開除馬丁路德。
* 1524-1525年：德國農民戰爭爆發，教會被洗劫。
* 1526年：第一次施派爾會議（Diet of Speyer）召開，暫時凍結沃木斯諭令。
* 1529年：第二次施派爾會議召開，堅持天主教神聖羅馬帝國王候喺皇帝支持下，堅持沃木斯諭令，支持馬丁路德嘅一方抗議，基督教所以得到抗議宗之名。
* 1530年：因對抗土耳其，神聖羅馬帝國召開奧斯堡會議（Diet of Augsburg），路德嘅支持者發表咗有名嘅奧斯堡信條（Augsburg Confession）。
* 1536年：英倫國王亨利八世公布國王至上法，英國國教改立聖公會。
* 1535年：加爾文喺日內瓦發布咗《基督教要義》。
* 1541年：加爾文返去日內瓦，建立歸正宗教會。
* 1545年：天特大會（Council of Trent）召開，一開十八年，確立咗天主教會內部改革。
* 1546-1547年：施馬爾卡爾登戰爭（Schmalkaldic War）。
* 1553年：彌貴爾·塞爾維特（Miguel Servet）被處火刑。
* 1555年：簽署奧斯堡和議（Augsburger Reichs- und Religionsfrieden）。
* 1562年：法國宗教戰爭爆發。
* 1568年：爭取荷蘭獨立嘅八十年戰爭爆發。
* 1572年：法國聖巴托洛繆大屠殺（Massacre de la Saint-Barthélemy）。
* 1598年：法國國王亨利四世宣布南特敕令（Édit de Nantes），寬容新教胡格諾集團教徒。

### 十七世紀
*1618-1648年：三十年戰爭。
黃紹倫

**黃紹倫**（2024年）係香港社會學家，香港大學亞洲研究中心主任。

## 生平
黃紹倫1971年喺香港大學畢業。1974年，去英國牛津大學讀多幾年，之後返返香港。1987年，佢響母校香港大學辦咗社會科學研究中心。1998年，佢獲選做香港大學副校長。2000年，涉及香港大學校長鄭耀宗干預鍾庭耀民調事件，因而辭職。

喺2007年7月1號，政府因佢喺人口政策，同埋大學資助委員會嘅貢獻，頒銀紫荊星章畀佢。

2024年12月病逝，享年77歲。

## 研究方向
黃紹倫主力研究企業家精神、華人社會文化、移民現象同埋香港社會調查同分析。

## 著作
### 書籍專著
*黃紹倫，《Emigrant Entrepreneurs: Shanghai Industrialists in Hong Kong》，紐約：牛津大學出版社，1989年 
*黃紹倫編，《中國宗教倫理與現代化》，香港：商務印書館，1991年
*李明堃、黃紹倫主編，《社會學新論》，香港：商務印書館，1992年 
*王赓武、黃紹倫，《Hong Kong's Transition: A Decade After the Deal》，紐約：牛津大學出版社，1996年
*鄭宏泰、黃紹倫，《香港華人家族企業個案研究》，香港：明報出版社，2004年
*鄭宏泰、黃紹倫，《香港股史（1841-1997）》，上海：東方出版中心，2007年

### 論文
*孫文彬、黃紹倫、鄭宏泰。2005。〈小城鎮的經濟發展與家族企業〉，載嘉興市人民政府及中國小城鎮發展研究院 ( 編 ) 《城鄉一體化與小城鎮發展》，341-353 頁。上海：上海社會科學院出版社。 
*孫文彬、黃紹倫。2002。〈部分家族企業的調查與分析〉，載張厚義（主編），《私營企業藍皮書：中國私營企業發展報告》No. 4 (2002)，126-147 頁。北京：社會科學文獻出版社。 
*Zheng, V. & S.L. Wong. 2003. “Attitude towards Unemployment and Work”, in Lau S.K., Lee M.K., Wan P.S. & S.L. Wong (eds.) Indicators of Social Development: Hong Kong 2001.P. 77-112. Hong Kong : Hong Kong Institute of Asia-Pacific Studies, The Chinese University Press. 
*黃紹倫。2001。〈誠信與繁榮：華人家族企業在經濟發展中的角色〉，載 朱燕華、張維安（編），《經濟與社會：兩岸三地社會文化的分析》，63-74 頁。台北：生智文化事業有限公司。
*Zheng, V., K.K. Law & S.L. Wong. 2001.“From a Free Economy to an Interventionist Society: The Crisis of Governance in Hong Kong ”, in Lau S.K., Lee M.K., Wan P.S. & S.L. Wong (eds.)Indicators of Social Development: Hong Kong 1999. P. 1-32. Hong Kong : Hong Kong Institute of Asia-Pacific Studies, The Chinese University Press. 
*Zheng, V. & S.L. Wong. 1999. “Chinese Entrepreneurship, Business Network and Trust”, in Lau S.K., Lee M.K., Wan P.S. & S.L. Wong (eds.) Indicators of Social Development: Hong Kong 1997. P. 201-232. Hong Kong : Hong Kong Institute of Asia-Pacific Studies, The Chinese University Press. 
*鄭宏泰、黃紹倫。1999。〈尋找香港世家大族社會流動的軌跡〉，載劉兆佳等（編）《轉變中的華人社會：市場、階級與政治》，193-230 頁。香港：香港中文大學亞太研究所。 
*鄭宏泰、黃紹倫。1998。〈試論香港人創業的動機〉，載劉兆佳等（編）《華人社會的變貌：社會指標的分析》，375-398 頁。香港：香港中文大學亞太研究所。

## 參考資料
文瑾瑩

**文瑾瑩**（；；），好多時寫做**文根英**，係韓國女演員同埋模特兒，喺光州廣域市出世。2000年，佢十三歲時，好多觀眾睇電視劇《藍色生死戀Ⅰ》而識得佢。2004年渠響電影《吾妻16歲》度表現又十分趣致同埋可愛，獲得咗更多觀眾嘅讚賞，渠成長得好快粹，而家活躍喺韓國影視界第一線，啲韓國人都鍾意叫佢**國民嘅亞妹**。2005年，渠響光州國際高等學校畢業，升入咗響漢城嘅成均館大學攻讀韓國語言文學。

## 演出
### 電影
* 1999年 《路上面》（On the road）
* 2002年 《戀愛小說》（Lover's Concerto） 
* 2003年 《姊魅情深》（A Tale of Two Sisters）
* 2004年 《吾妻16歲》（My little bride）
* 2005年 《翩翩喜歡你》（Innocent Steps）
* 2006年 《不需要愛情》（Love Me Not）
*2017年 《思悼》
*2017年 《玻璃庭院》

### 電視劇集
* 1999年 《鍋巴老師同埋七隻薯仔》
* 2000年 《藍色生死戀Ⅰ》
* 2001年 《明成皇后》 扮演少女閔氏 ( 別稱《失落的帝國》或《美好生活》)
* 2003年 《老婆》
* 2005年 《宮殿》
* 2008年 《風之畫師》
* 2010年 《灰姑娘的姐姐》
* 2010年 《瑪麗外宿中》
* 2012年 《清潭洞愛麗絲》
*2013年 《火之女神井兒》
*2013年 《村莊：阿雉阿拉的秘密》
*2013年 《Entourage》
*2013年 《抓住幽靈》

## 攞過嘅獎
* 2004年 第41屆韓國電影大鐘賞【最佳新人獎】同埋【人氣獎】
* 2004年 第25屆韓國電影青龍賞【最佳新人獎】
* 2005年 韓國廣告大獎【最佳模特兒】
* 2006年 韓國【第5屆21世紀優秀人才賞】
* 2006年 第29屆黃金攝影獎【最佳女主角獎】
* 2008年 2008年SBS演技大賞【最佳螢幕情侶賞--文根英/文彩媛】
* 2008年 2008年SBS演技大賞【十大明星賞】
* 2008年 2008年SBS演技大賞【最優秀演技大賞 女子】
* 2009年 第45屆百想藝術大賞【TV部門最佳女演員獎】
* 2009年 2009首爾電視節 【人氣女演員獎】

## 出面網頁

*   
* 國民亞妹嘅中文網址
* 發燒友網址
* 
* 超級影迷網址
* 文根英速寫（Nkino.com）

類:電視演員
光州

**光州**（）響大韓民國嘅西南部，而家係大韓民國第五大城市。光州行政上叫**光州廣域市**（），即係大都會級嘅城，地位同道同級。全市佔地501.24平方公里，2016年人口約150萬。

光州以前係全羅南道省城，響1986年獨立咗出來，不過全羅南道個道廳一直設喺光州，直至2005年搬去木浦市附近嘅務安郡南岳里。

## 歷史
古代百濟時代光州地區屬於武珍郡，收尾武珍郡升格咗為武珍州。892年甄萱喺武州地區建立咗後百濟，936年後百濟滅亡之後，王建建立咗高麗國，佢將武州改咗個名稱為光州。喺日治時期，光州面又升為光州邑，再升為光州府。八一五光復之後，1949年光州府改稱光州市。 

1980年，光州民主化運動響呢度爆發。1986年升格直轄市。1995年大韓民國政府又將光州直轄市改稱光州廣域市。

## 行政區劃
光州分為5個區：東區、西區、南區、北區同埋光山區

## 交通
* 光州機場連接仁川國際機場、金浦國際機場同埋韓國國內啲其他主要機場。 
* 韓國鐵路連接首爾同埋木浦。 
* 高速公共機車連接韓國國內其他主要城市。 
* 光州地鐵

## 相

File:May 18th Memorial Monument.jpg|thumb|May 18th Memorial Monument|518民眾抗爭追思塔
File:Old Gwangju logo.png|光州市舊logo，切合個「光」字


## 國際姐妹都市
* 廣東廣州
* 美國德薩斯州聖安東尼市
* 中華民國台南市
* 印度尼西亞棉蘭
* 日本宮城縣仙台市

## 睇埋
* 光州事件

## 出面網頁

* 
*Gwangju Guide
*Gwangju News Online
*Gwangju International Center
*518紀念基金
*光州英語廣播財團（Gwangju Foreign Language Network），有英文、北方話同越南文節目
閏九月十一

**閏九月十一**係黃曆閏年時閏九月第十一日。因為閏九月唔係年年有，平時紀念都會響九月十一。
## 大件事

## 響呢日出世嘅人

## 響呢日死嘅人

## 節慶、風俗習慣
灰甲

**灰甲**，英文學名係onychomycosis，正式嘅中文名叫**甲癬**http://article.healthworkshop.com.hk/detail.html?dcat_id=90d539e9ea22fa6a633131bc5d9a576c&doc_id=68af4991f5ae8a637946be4a168cf489，通常影響腳趾，但手指甲都會生。此外，香港腳一路蔓延都可能會引起灰甲。

## 灰甲嘅起因
灰甲成因係微生物感染，主要分 酵母菌感染、霉菌感染、同皮癬菌感染。

## 病徵
灰甲病徵有：趾甲變形、色變到灰褐色、暗黃色、趾甲變厚而難剪，但甲面變得好薄、好脆；有怪味，會痛。http://www.hkptu.org/ptu/director/pubdep/ptunews/524/healthlife.htm

## 診斷
醫生喺正式開藥醫灰甲前，唔可以就咁睇表面徵狀嚟斷症，係要拎到趾甲或指甲樣本，然後將樣本做培養，同顯微鏡觀察至得。http://www.emedicine.com/derm/topic300.htm

## 醫
醫呢種病，一般會搽藥、食藥同打針。亦有另類療法，如激光治療。
### 搽藥

* JUBLIA (全甲麗) 含Efinaconazole, 係唯一一隻美國fda批准可以醫灰甲既藥水。

* 搽含有ciclopirox嘅藥水。
* Trosyd (Pfizer) - Tioconazole 15g, Dermail Cream 1%

### 食藥
* terbinafine，會影響肝功能
* itraconazole，會影響肝功能，同埋有心血管病人唔適用
* fluconazole，呢種療法未經美國FDA批准http://www.emedicine.com/derm/topic300.htm

### 另類療法
* 激光治療
* 茶樹油
* 葡萄籽油
* 純白醋

## 預防
預防主要靠減低感染機會，例如去泳池時着拖鞋，經常剪腳甲指甲，保持腳部乾爽，勤換襪，保持鞋襪透氣同埋避免拈患者用過嘅嘢。

## 再睇下
* 香港腳

## 參考資料
# Onychomycosis by Mark Blumberg
# 真菌感染成灰甲 杜絕病患有辦法 陳方圓
# 容易傳染的灰甲 皮膚專科醫生 鄧偉祺
# -
# USFDA - Drug Approvals Data Base https://www.fda.gov/drugs/development-resources/written-requests-issued
十月初七

**十月初七**係黃曆十月嘅第七日。
## 大件事

## 響呢日出世嘅人

* 1812年，左宗棠

## 響呢日死嘅人

## 節慶、風俗習慣

## 睇埋
*閏十月初七
冚線

**冚綫**係起響建築物嘅頂部，用來冚住嗰件嘢，等件嘢無咁易畀雨水浸蝕。冚綫通常係用來冚牆，通常比牆大少少，雨水就唔由頂流落牆身。冚綫可以用唔同料整，好似石、磚、瓦、五金、木、草都可以造冚綫。最重要可以擋水。

冚綫可以就咁放嘢上去就成。但亦有唔少建造都好講究，好多花巧嘢。
十月廿九

**十月廿九**係黃曆十月嘅第廿九日。如果十月係小月，呢日就做十月最後一日。如果係大月，就係尾二嗰日。

## 大件事

## 響呢日出世嘅人

## 響呢日死嘅人

## 節慶、風俗習慣

## 睇埋
*閏十月廿九
十月三十

**十月三十**係黃曆十月嘅第三十日。呢日淨係大月嗰陣先有。如果十月係大月，就係十月最後一日。

## 大件事

## 響呢日出世嘅人

## 響呢日死嘅人

## 節慶、風俗習慣

## 睇埋
*閏十月三十
香港腳

**香港腳**（拉丁文學名叫 ***'，中文學名叫'''足癬'''，[[英文]]叫 ***'）係一種由真菌感染得嚟嘅皮膚病，中醫稱為**腳氣**。

## 病名
### 污名化標籤爭議
#### 「香港腳」關唔關香港事
香港腳一名的確有跟據出自香港歷史上誤傳，源自洋名叫**Hong Kong foot**。本身個病係常見，傳染唔係得香港人先有。二戰時，英國到香港等地作戰，部分英兵成日著皮靴又因為濕熱地區，搞到生咗好多細小嘅水泡，有啲重紅腫化濃，奇癢無比。由於歐洲醫生未見過呢種病，就誤會下叫「香港腳」（Hong Kong foot）就此誕生。有書話如果新加坡染上就叫「新加坡腳」（Singapore foot），上海染上叫「上海腳」（Shanghai foot）。事實上，病腳唔「香」，嚴重反而「臭」。。

#### 「中國香港腳」又點解
平等機會委員會無反應。香港傳媒《蘋果日報》係長期叫「武漢肺炎」無改口。2021年4月，平機會點名強烈譴責係「污名化標籤」。但係平機會一直都無正視香港腳「標籤」。其他國家如英台星馬都係用中文叫過「香港腳」重有中國。中文用家終誤會曲解。政治諷刺引申「中國香港特別行政區腳」、中國香港腳、中國腳。「你有中國香港腳...辱華！」社評陳德銘「香港模式」、「馬英九洗腳（ＣＥＣＡ）」係洗「中國香港腳」！演員黃秋生話「想要人唔要用武漢肺炎，除非*香港腳唔叫香港腳，叫大陸腳*。日本腦炎叫中國腦炎，西班牙流感叫強國流感，德國麻疹叫新中國麻疹。咁武漢肺炎就叫『全世界多得你唔少肺炎』」。

## 病徵
香港腳嘅主要原因係濕氣入侵腳底，令腳趾間好快加速新陳代謝嘅情況。輕微嘅腳板底會係噉甩皮，嚴重一啲會覺得痕、生水泡，甚至腳趾之間嘅位出現潰爛現象。

## 診斷
除咗要有香港腳嘅病徵，重要將皮膚樣本拎去做培養同顯微鏡觀察，至可以確定係香港腳，開藥醫治。

## 醫
醫香港腳嘅藥相當多，包括外用同口服藥。

### 搽藥
* Clotrimazole
* Econazole
* Ketoconazole
* Miconazole
* Oxiconazole
* Ciclopirox
* Naftifine
* Terbinafine
* Butenafine

### 食藥
* Itraconazole
* Terbinafine
* Fluconazole

### 輔助藥物
* Aluminum acetate，外用
* Ammonium Lactate Lotion，外用
* Urea Topical，外用

## 中醫治療
中醫認為脾主運化、主升清、主統血、主肌肉，五行方位屬土。因此需要健脾利濕、清熱解毒；內外兼治、裏應外合。先至可以達到「兵來將擋，水來土掩」嘅效果。除咗內服中藥之外，仲有食療湯水、按摩同洗腳。

### 食療湯水
*將所有材料放入煲，落7至8碗水，可配搭瘦肉或者係豬𦟌煲1個鐘
#開胃健脾：淮山30克、五指毛桃60克、茯苓15克、薏米30克、陳皮6克、蓮子30克。
#祛濕清熱：粉葛半斤、土茯苓半斤、赤小豆30克、扁豆30克、果皮6克、生薏米30克。

### 按摩
#太白穴：每日按壓雙腳50至100次，依個人可以承受嘅程度為主
#三陰交穴：每日按壓雙腳5至10分鐘，依個人可以承受嘅程度為主

### 泡腳方
*每日需以藥材浸泡患處20至30分鐘
#糜爛型腳氣：地膚子、滑石粉同苦參30克，白矾同硼砂5克
#水皰型腳氣：苦參、白蘚皮、馬齒莧同車前子30克，木瓜、蒼朮、 黃柏同埋生甘草15克
#角化型腳氣：苦參50克同埋花椒30克（要放入500毫升白醋浸三日，分兩次使用）

## 預防
# 記得喺沖完涼，同埋游完水後徹底擦乾隻腳同埋腳趾。
# 用吸汗效能良好嘅材料造嘅襪，避免着尼龍襪褲。
# 如果腳汗多，可以用止汗劑。
# 着通風嘅鞋，例如涼鞋或天然材料造嘅鞋。
# 畀機會對腳通風。
# 如果屋企人都染上香港腳，避免接觸患者掂過嘅地方。

## 睇埋
* 灰甲
* 愛膚堅
* 中國病毒

## 出面網站

## 參考
二連巨盜龍

**二連巨盜龍**（*Gigantoraptor erlianensis*）係喺內蒙古二連盆地搵倒、一啲好似現代雀仔、好鬼大堆嘅化石，經過研究重組而命名嘅一種恐龍。身長大約 8 米，企高超過 5 米，重成 1400 公斤。佢有好多好似雀仔嘅特徵，有個冇牙嘅「下顎」，睇嚟好似雀嘴（“beak” 或 「喙」）。冇證據話二連巨盜龍有羽毛，不過研究人員估呢隻嘢成身羽毛𠻹。二連巨盜龍係食齋定食肉就唔係好清楚。

## 點搵倒
研究員徐星幫日本電視台拍記錄片，重演自己之前點搵倒蜥腳類恐龍，隨手拎起一嚿化石，睇真啲係屬於從嚟未見過嘅生物嘅，就係咁搵倒二連巨盜龍喇。

## 參考
*BBC 中文網
*科報網
*BBC News
*''news@nature.com'': "Giant bird-like dinosaur found".
*Skeletal reconstruction of a *Gigantoraptor* raising itself up on one foot. Known bones are white. Human is 175cm tall. Credit: Li Rongshan/IVPP.
姓

**姓**，或**姓氏**，係一個人個姓名嘅一部份。通常個姓代表佢喺邊一家度嚟、同一姓嘅人表示佢哋響（好耐）以前有同一個祖宗。
荷蘭文

**荷蘭文**（，），又叫**荷蘭話**、**荷蘭語**、**荷文**，正名叫做**尼德蘭話**／**尼德蘭文**，係印歐語系日耳曼語族嘅一隻語言。係喺荷蘭、比利時、荷屬安的列斯同埋南美嘅蘇里南通行嘅語言，而法國、德國同其他荷屬殖民地都有人講荷蘭話。講嘅人口有2300萬。荷蘭話係西日耳曼話嘅一種。

比利時弗蘭芒大區嘅語言係弗蘭芒文（荷蘭文：Vlaams），同標準荷蘭文可以互通。

## 一般會話

## 睇下
* 荷蘭民歌
* 荷蘭
* 尼德蘭諺語
威尼斯

**威尼斯**（威尼斯文：**Venezsia**；；）係意大利一城市，響意國東北面，係威尼圖省城，2004年1月1號計，人口有成27萬1251人。威尼斯夾埋巴杜亞就係巴杜亞-威尼斯都會區，人口160萬。

威尼斯好多花名，好似亞德里亞皇后、水城、橋城、光城咁。

威尼斯喺東北意大利，俟住阿德里亞海，個城本身響威尼斯瀉湖澤地之上，唔少地方係響中間嘅好多個島上面。鹹水瀉湖散佈城岸邊，而且有兩個河口，來自南面嘅波河同埋北面皮亞飛河。歷史上由城發展出來嘅威尼斯共和國，係海上霸主，係十字軍中堅，亦係商業大國，文藝復興要地。威尼斯打殘拜占庭，結果搞到自己都沒落。因為取拜占庭而代之嘅係土耳其，令到商貿中斷，歐洲其他國轉移發展自己嘅海權，搞生意機會。

## 景點
*聖馬可廣場
*嘆息橋
斯特拉斯堡

**斯特拉斯堡**（，讀/stʀazbuʀ/；阿爾薩斯話：**Strossburi**，讀/ˈʃtɾɒːs.b̥u.ɾi/；，舊寫 ）係法國東北面一個城市，係阿爾薩斯大區（Alsace）地方大城。1999年市區人口65萬。個城好近德國邊境，係下萊茵省（Bas-Rhin）省城。

斯特拉斯堡係歐洲重鎮，歐盟好多重要機構都響度設總部，包括歐洲人權法院、歐洲申訴專員辦公室、歐洲快速反應部隊、歐洲藥物及保健質素管理局同埋歐洲視聽觀察中心（European Audiovisual Observatory）。另外，歐盟委員會同歐洲理事會雖然將總部設喺比利時布魯塞爾，但係就規定每年都要喺斯特拉斯堡開一次會。

斯特拉斯堡係個工業同工程要地，交通發達，有好多公路、鐵路、河道。佢有萊茵河第二大港，排響德國杜伊斯堡（Duisburg）之後。萊茵河航運中央委員會總部都響城度。

斯特拉斯堡城中央部份歷史悠發，中間個（Grande Île）1988年畀聯合國教科文組織定做世界文化遺產，係第一次成個市中心得到咁嘅榮銜。個城係阿爾薩斯文化一部份，貫通法德兩國文化，有拉丁同日爾曼元素。

## 畫展

Strassburg-Muenster-130-Westfassade-2017-gje.jpg
Strassburg-Muensterplatz-02-1987-gje.jpg
Strassburg-Petite France-10-L'Ami Fritz-1987-gje.jpg
Strassburg-Petite France-30-Haeuserfront-1987-gje.jpg
Strassburg-Petite France-56-2005-gje.jpg
Strassburg-Ponts Couverts-12-von Barrage Vauban-1987-gje.jpg
Strassburg-Petite France-86-Baender-2005-gje.jpg
Strassburg-Weihnachtsmarkt-40-2005-gje.jpg


## 文獻
仙荻廬泊

**仙荻‧廬泊**（英文全名：**仙絲雅·安妮·史蒂芬妮·廬泊**，**，）係美國歌手同演員，生於紐約市布廬克林地域皇后區嘅一個音樂世家，七十年代時已經入咗歌壇，到1981年先至有機會出嚟獨唱，1983年出第一張唱碟《》（中文：《佢真係好唔同人哋》）之後好快就紅咗，嗰首主題曲《》（中文：《女仔最中意去玩》）橫掃全球歌曲流行榜，佢攞過好多次歌唱大獎如格林美獎等等。

仙荻係一個勇敢無畏嘅女歌手，亦好受「同志們」嘅追捧，佢領導咗八十年代嘅「西方音樂新浪潮」。不過有人認為佢出道時候有啲唔係幾啱，撞正麥當娜最紅嗰陣，所以咁耐佢都緊緊做到美國歌壇上嘅「二奶」。

## 人生簡歷
*12歲時開始學彈結他同埋填詞
*17歲時從高中輟學，去加拿大旅行 
*加入紐約市《Doc West》樂班，後尾又加入《Flyer》樂班 
*1977年，因為聲帶受咗傷，一年都冇唱歌，但係有繼續進行聲樂訓練 
*1978年，同班自己友組成《Blue Angel》樂班 
*1980年，《Blue Angel》出咗一輯卡帶得到評論家好評，但係錢好快用盡咗，樂班解散。佢申請咗破產保護，開咗間小食鋪頭以維持生活
*1983年，第一張唱碟問世，挪到格林美最佳新人獎，其後榮譽、獎項唔斷，歌唱事業走入巔峰
*1983年至今，大紅時期，無數咁多次響世界巡唱，詳情請讀下文
*1985年，参加《天下一家》（《We Are The World》）義演 
*1991年，同男影星大衛‧桑敦（David Thornton）共諧連理
*1997年11月，獨仔德嘉連‧華理士‧桑敦-廬泊（Declyn Wallace Thornton-Lauper）出世，當年佢44歲
*2005年，最近期唱碟《The Body Acoustic》問世，參加美國基民聲援團體
*2006年，響第七屆芝加哥世界基運會開幕式度演唱
*2006 ，原創德文戲劇《The Threepenny Opera》（《三分錢》）首次喺德國電視度公演

## 正版嘅唱片

*She's So Unusual（1983年）
*True Colors（1986年）
*A Night to Remember（1989年）
*Hat Full of Stars（1993年）
*Sisters of Avalon（1996年）
*Merry Christmas...Have a Nice Life（1998年）
*At Last（2003年）
*Shine（2004年）
*The Body Acoustic（2005年）
*Bring Ya to the Brink（2008年）
*Memphis Blues（2010年）

## 正版嘅DVD
* Twelve Deadly Cyns World Tour（1994-1995年）
* Live...At Last（2003年）
* To Memphis, with Love（2011年）

## 巡迴演唱
*1984-1985 The Fun Tour 
*1986-1987 True Colors World Tour 
*1989 A Night To Remember World Tour 
*1993-1994 Hat Full Of Stars Tour 
*1994-1995 Twelve Deadly Cyns World Tour 
*1996-1997 Sisters Of Avalon Tour (with Tina Turner's Wildest Dreams Tour) 
*1999 The Summer Tour (with Cher's Do You Believe? Tour) 
*2001 The Shine Tour 
*2003-2004 The At Last World Tour 
*2005-2006 The Body Acoustic Tour 
*2007 True Colors 2007 Tour (with Erasure, Deborah Harry, Dresden Dolls, The Gossip and Margaret Cho)
*2008 True Colors 2008 Tour
*2008 Australian Tour
*2008 Bring Ya to the Brink Tour
*2011 Memphis Blues Tour
## 出面網頁
*仙荻嘅公式網址
*仙荻‧廬泊秘聞
*Fans公式網址-無畏嘅仙荻‧廬泊
*Cyndi Lauper資料庫
*IMDB電影資料庫
*仙荻部落格
*仙荻‧廬泊響VIRB.com

類:美國女歌手